ЖАҲОН ЧЕМПИОНАТИДА ОЛТИТА ОЛТИН!\n«Армия спорт клубида камол топган ўғлим билан фахрланаман!» дейди спортчининг онаси\nФижининг Сува шаҳрида ўтказилган ёшлар ўртасидаги оғир атлетика бўйича жаҳон чемпионати Ўзбекистон терма жамоаси аъзолари учун муваффақиятли бўлди – Узоқ Шарққа борган икки нафаргина спортчимиз дунё биринчилигининг 6 та олтин медали(!)ни қўлга киритиб қайтди. Кетма-кет шоҳсупанинг энг юқори поғонасига кўтарилган спортчиларимиздан бири Мудофаа вазирлиги спорт клуби (МВ СК) вакили Адҳамжон Эргашев бўлди.\nМамлакатимиз терма жамоаси ва МВ СКнинг истиқболдаги юлдузи саналаётган Адҳамжон Эргашев оғир атлетика бўйича ёшлар ўртасидаги дунё биринчилигининг 67 кг вазнлилар ўртасидаги баҳсларида қатнашди. У даст кўтариш баҳсларида 141 кг натижа кўрсатиб, бу борада иккинчи ўринни эгаллаган россиялик Зульфат Гараевни 4 кг, бронза медаль соҳиби туркиялик Муҳаммад Фурканни 6 кг.га ортда қолдирди.\nСилтаб кўтариш бўйича ҳам дунё биринчилиги медаллари учун кураш айнан шу уч спортчи ўртасида кечди. МВ СК тарбияланувчиси бу йўналишда ҳам рақибларига имкон қолдирмади – 173 кг натижа билан биринчи ўринни эгаллади ва шоҳсупанинг энг юқори поғонасига кўтарилди. Асосий рақиблари эса силтаб кўтариш борасида ўрин алмашишди, яъни М.Фуркан ҳамюртимиздан 1 кг, З. Гараев эса 9 кг паст натижа кўрсатди.\nУшбу вазн тоифаси бўйича иккикураш баҳслари якунига кўра ҳам Адҳамжон (314 кг) биринчи, туркиялик М. Фуркан (307 кг) иккинчи, россиялик З. Гараев (300 кг) учинчи бўлди – шунга мос равишда уларга жаҳон чемпионатининг олтин, кумуш ва бронза медаллари топширилди.\nФижидаги жаҳон чемпионатига борган иккинчи ҳамюртимиз Акбар Жўраев эса 109 кг.гача вазн тоифаси бўйича оғир атлетикачилар ўртасидаги баҳсларда уч бор ғолибликни нишонлади. У ҳам даст ва силтаб кўтариш, шунингдек, иккикураш натижасига кўра барча рақибларини ортда қолдирган ҳолда 3 та олтин медални қўлга киритди. Таъкидлаш жоиз, икки нафар спортчимизнинг 6 та олтин медали Ўзбекистон терма жамоасига эркаклар ўртасидаги баҳсларнинг умумжамоа ҳисобида ғолиблигини ҳам тақдим этди.\nЖаҳон чемпионати қаҳрамонлари Ислом Каримов номидаги Тошкент халқаро аэропортида карнай-сурнай садолари, ҳарбий оркестр ижросидаги тантанавор мусиқалар остида кутиб олинди. Тадбирда Жисмоний тарбия ва спорт вазирининг биринчи ўринбосари Ойбек Қосимов, Ўзбекистон Миллий Олимпия қўмитаси (МОҚ) президенти Рустам Шоабдураҳмонов, шунингдек, мамлакат Оғир атлетика федерацияси, Мудофаа вазирлиги спорт клуби вакиллари, спортчиларнинг оила аъзолари, оммавий ахборот воситалари ходимлари ҳамда кенг спорт жамоатчилиги иштирок этди.\n– Сиз олис Фижи мамлакатида ҳақиқий матонат ва қаҳрамонлик намунасини кўрсатдингиз, биз сизлар билан фахрланамиз! – деди тадбирда сўзга чиққан МОҚ президенти Рустам Шоабдураҳмонов. – Умид қиламизки, Токио Олимпиадасида ҳам мана шундай ғалабалар билан халқимизни, спорт мухлисларини хурсанд қилишда давом этасиз.\nТадбир сўнгида Сува шаҳридан қайтган спортчилар оммавий ахборот воситалари ходимлари қуршовида қолди.\n– Гарчанд жаҳон чемпиони деган юксак шарафга муяссар бўлган бўлсак-да, бу муваффақият бизлар учун бошланиши, – деди Адҳамжон Эргашев журналистларга берган интервьюсида.– Чунки биз ёшлар ўртасидаги дунё биринчилиги баҳслари ғолиби бўлдик. Олдинда бизни улкан тажрибага эга спортчиларга қарши йирик мусобақалар кутмоқда. Келгусида рейтинг очколаримизни тобора ошириш орқали дунё биринчиликлари ва Олимпиада ўйинларида қатнашишга эришиш ҳуқуқига эга бўлиб, бу мусобақаларда ҳам Ватанимиз спорт шарафини муносиб ҳимоя қилишга ҳаракат қиламиз.\n– Ўғлим жаҳон чемпиони бўлганлигидан бахтиёрман, – дейди Адҳамжоннинг онаси Ҳилола опа. – Уларни бундай тантанавор, ватанпарварлик руҳида кутиб олиш жараёнлари эса спорт мухлисларини, айниқса, биз, ота-оналарни янада тўлқинлантиряпти. Армия спорт клубида камол топган ўғлим билан фахрланаман ва бу муваффақиятларини келгусида ҳам давом эттиришини тилайман.\n– Бир пайтлар армия спорт клубида шуғулланиб, маҳоратини оширган ўғлим Акбар жаҳон чемпионатида бирйўла 3 та олтин медални қўлга киритганлиги ғоят қувончлидир! – дейди А. Жўраевнинг онаси Ҳафиза опа. – Бугунги тантанали кутиб олиш жараёни ўғлимни келгусида янада улкан зафарлар сари ундаши, руҳлантиришига асло шубҳа йўқ.\nЭътироф этиш жоиз, ҳар икки оғир атлетикачимиз ёшлар ўртасидаги жаҳон чемпионатида сўнгги бор қатнашишди. Бундан буён улар катталар ўртасидаги мусобақаларда иштирок этишиб, юртимиз спорт шарафини ҳимоя қилишади, жумладан, олдинда уларни 2020 йилги Токио Олимпиадаси кутмоқда. Бўш келманг, олға йигитлар!


Президентнинг 02.11.2021 йилдаги “Маҳаллий ва хорижий инвесторлар томонидан солиқларни тўлашни кечиктириш механизмларини такомиллаштириш тўғрисида”ги ПҚ-5274-сон қарори қабул қилинди.\nҲужжатга асосан 2022 йил 1 январдан бошлаб тадбиркорлик субъектларига умумий майдони 1000 кв. м дан ортиқ бўлган ер участкаларига ва (ёки) бино ва иншоотларга нисбатан мулк ҳуқуқини қўлга киритганда мол-мулк солиғи ва ер солиғи бўйича ҳисобланган солиқларни тўлашни 6 ой муддатга кечиктириш ҳуқуқи берилади.\nҚуйидагилар кечиктириш ҳуқуқидан фойдалана олишмайди:\nдавлат улуши 50%дан юқори бўлган корхоналар,;\nер қаъридан фойдаланувчилар;\nакциз ости маҳсулотлари ишлаб чиқарувчилар;\nсолиқ қонунчилигини бузиш хавфи юқори бўлган солиқ тўловчилар гуруҳига киритилган тадбиркорлик субъектлари.\nКечиктирилган солиқлар суммаси давлат рўйхатидан ўтказилган ер участкалари, бино ва иншоотлар қийматидан келиб чиқиб ҳисобланган солиқлар миқдорида белгиланади.\nСолиқларни тўлашни кечиктириш ҳуқуқидан ер участкалари, бино ва иншоотларга бўлган мулк ҳуқуқи давлат рўйхатидан ўтказилган кундан бошлаб 3 ой муддат ичида солиқ хизмати органларини хабардор қилган ва унинг тўланишини таъминлаш (гаров) талаб этилмаган ҳолда фойдаланиш мумкин.\nКечиктиришнинг амал қилиш муддати давлат солиқ хизмати органларига хабарнома юборилган кундан бошлаб ҳисобланади. Унинг тугаган санасидан бошлаб кечиктирилган солиқ суммаси ҳисобланган фоизлар билан бирга тенг улушларда бир йил давомида тўлаб берилади. Фоизлар солиқлар кечиктирилган санадан бошлаб МБ асосий ставкасининг 50%и миқдорида ҳисобланади.\nЕр участкаси ва (ёки) бино ва иншоотлар кечиктириш муддати давомида реализация қилинган ёки ижарага берилган такдирда, ҳисобланган солиқлар суммаси тўлиқ миқдорда ундирилади.


14:00 / 09.03.2019 2388 pdf Ўқиш режими + -\n«Китобда Иброҳимни эсла. Албатта, у сиддиқ ва Набий бўлган эди» (Марям, 41-оят).\nҲозирги кунда миллиардлаб одамлар ҳаж ибодатини адо этишлари учун зиёрат қилаётган Каъбани бунёд этган Иброҳим алайҳиссалом Қуръонда номи энг кўп зикр қилинган Пайғамбарлардан биридир. Иброҳим алайҳиссалом ўғли Исмоил алайҳиссалом билан бирга бир неча асрлар аввал бино қилган Каъба ҳозирги кундан бутун дунё мусулмон уммати жамланадиган масканга айланган. Ота-бола пайғамбарлар Аллоҳнинг амрига бўйсуниб Байтуллоҳнинг пойдеворини кўтараётиб шундай дуо қилганлар:\n«Иброҳим билан Исмоил: Эй Роббимиз, биздан қабул эт, албатта, Сенинг ўзинг эшитгуви, билгувчи Зотсан», деб байтнинг пойдеворларини кўтараётганини эсла» (Бақара, 127-оят).\nБайтуллоҳ бунёд қилинган ер вақти келиб бутун дунё мусулмонлари зиёратгоҳи – диний марказига айлангани маълум. Бунинг учун Иброҳим алайҳиссалом шундай дуо қилганлар:\n«...Эй Роббим, бу юртни омонлик юрти қилгин, мени ва болаларимни санамларга ибодат қилишимиздан четда қилгин» (Иброҳим, 35-оят).\n«...Роббим, буни омонлик юрти қилгин ва аҳлидан Аллоҳга ва қиёмат кунига иймон келтирганларини мевалар ила ризқлантиргин» (Бақара,126-оят).\nИброҳим ва Исмоил алайҳиссаломлар фақат ўзлари учун эмас, балки ўзларидан кейин келадиган зурриётлари учун ҳам дуо қилганлар:\n«Роббимиз, икковимизни Ўзингга мусулмон бўлганлардан қил ва зурриётимиздан ҳам Ўзингга мусулмон уммат қил, бизга ибодатларимизни кўрсат, тавбамизни қабул эт. Албатта, Сен ўзинг тавбаларни кўплаб қабул этувчи, раҳимли Зотсан. Роббимиз, уларга ўзларининг ичидан уларга оятларингни тиловат қилиб берадиган, китобни ва ҳикматни ўргатадиган, уларни поклайдиган Пайғамбар юбор. Албатта, Сенинг Ўзинг азиз ва ҳикматли Зотсан» (Бақара, 128–129-оятлар).\nИброҳим алайҳиссаломнинг бошқа дуолари эса Аллоҳга яқинлашиши учун қилинган:\n«Эсла, Иброҳим: «Эй Роббим, менга ўликларни қандай тирилтиришингни кўрсат», деганда, У Зот: «Ишонмадингни?» – деди. У: «Қалбим хотиржам бўлиши учун», – деди. У Зот: «Қушдан тўртта олгин-да, ўзингга тортиб, кесиб майдала, сўнгра, улардан ҳар бир тоққа бўлакларини қўйгин, кейин уларни ўзингга чақир, ҳузурингга тезлаб келадилар», – деди. «Ва билгинки, албатта, Аллоҳ азиз ва ҳаким Зотдир» (Бақара, 260-оят).\nОятда Иброҳим алайҳиссаломнинг Аллоҳдан ўликларни қандай тирилтиришини кўрсатишини исташи, у кишининг иймонидаги заифлик, Аллоҳнинг қудратига бўлган ишончидаги сустлик эмас. Аксинча у чин дилдан Аллоҳнинг мўъжизасини кўришни, уни кўриб иймонлари янада зиёдалашувини истаганлар. Шу сабабли Аллоҳ у зотнинг дуосини ижобат қилган.\nИброҳим алайҳиссаломнинг отаси бутпараст эди. У отасини Раҳмонга осий бўлган шайтонни дўст тутишдан қайтарган. Аллоҳнинг азоби тутишидан огоҳлантирган. Лекин отаси қабул қилмай, Иброҳим алайҳиссаломга тошбўрон қиламан деб таҳдид солган. Шундай бўлса ҳам Иброҳим алайҳисссалом оталарига шундай деганлар:\n«…Омон бўл. Энди Роббимдан сени мағфират қилишини сўрайман. Албатта, У менга жуда ҳам лутфли, марҳаматлидир. Мен сизлардан ҳам, Аллоҳдан ўзга илтижо қилаётган нарсангиздан ҳам четланаман ва Роббимга илтижо қиламан. Шоядки, Роббимга илтижо қилиш ила бадбахт бўлмасам» (Марям, 47–48-оятлар).\nИброҳим алайҳиссаломнинг отаси иймон келтирмаган бўлса ҳам ўғлининг уни ҳаққига дуо қилишининг асл сабаби Қуръонда шундай баён қилинган:\n«Пайғамбарлар ва мўминлар учун дўзах эгалари эканлиги аён бўлган мушрикларга, агар яқин қариндошлари бўлса ҳам, истиғфор айтишлари дуруст эмасдир. Иброҳимнинг отаси учун айтган истиғфори унга берган ваъдаси устидан эди, холос. Вақтики, унга отасининг Аллоҳга душман эканлиги аён бўлганда, ундан воз кечди. Албатта, Иброҳим тазарруъли ва ҳалиймдир» (Тавба, 113–114-оятлар).\nБугун миллионлаб инсонлар тавоф этаётган Масжиди Ҳаром яъни Каъбага дастлаб жойлашган Иброҳим алайҳиссалом дуоларининг давомида шундай деганлар:\n«Эй Роббимиз, ҳақиқатда мен зурриётимдан Сенинг Байтул Ҳароминг ёнига, гиёҳсиз водийга жойлаштирдим. Эй Роббимиз, намозни тўкис адо этишлари учун. Бас, Ўзинг одамлардан баъзиларининг қалбларини уларга талпинадиган қилгин ва уларни мевалардан ризқлантиргин. Шояд, шукр қилсалар. Эй Роббимиз, албатта, Сенинг Ўзинг махфий тутган нарсамизни ҳам, ошкор қилган нарсамизни ҳам яхши билурсан. Аллоҳ учун на ердаю на осмонда бирор нарса махфий қолмас. Кексалик пайтимда менга Исмоил ва Исҳоқни ато қилган Аллоҳга ҳамд бўлсин. Албатта, Роббим дуони эшитгувчидир. Эй Роббим, мени ва зурриётларимни намозни тўкис адо этадиганлардан қилгин. Эй Роббимиз, дуони қабул этгин. Эй Роббимиз, мени, ота-онамни ва мўминларни ҳисоб қилинадиган куни мағфират айлагин» (Иброҳим, 37–41-оятлар).\nКўриб турганимиздек Иброҳим алайҳиссалом дуода ҳам Аллоҳнинг сифатларини ёдга оляптилар, ҳам шукр қилаяптилар. Аллоҳдан истаётган нарсалари У Зотга яқинлаштирадиган ва охиратда мағфиратга сабаб бўладиган нарсалардир.\n11:40 / 09.03.2019 1435\n12:50 / 09.03.2019 871\n3288 16:00 / 27.12.2018\n2352 20:40 / 13.04.2019\n2410 08:00 / 09.09.2020\n2686 14:42 / 30.06.2019


— Қарорга асосан ишлаб чиқилган дастурга кўра, республика бўйича 18 минг 320 километр электр ўтказиш тармоқлари ва 6 минг 272 та трансформатор пунктлари мукаммал таъмирланди, — дейди «Ўзбекэнерго» АЖ бошқаруви раиси ўринбосари Рўзиқул РАЙИМОВ. — Куз-қиш мавсумида юзага келадиган носозликларни бартараф этиш мақсадида 324 та бригада ташкил этилиб, улар барча зарур воситалар билан таъминланди.\n— Электр энергияси учун ҳақ тўлашда янгича механизм жорий этилмоқда экан. Шу ҳақда маълумот берсангиз.\n— Дарҳақиқат, яқин вақт ичида корхона-ташкилот бўладими, хонадонми, электр ҳисоблаш ва узатиш тизимида табақалаш режимига ўтишга киришилади. Содда қилиб тушунтирадиган бўлсак, бундан буён хонадон бир ойда, масалан, 200 киловаттгача электр энергия ишлатса, арзонроқ, 200 дан 400 киловаттгача сарфласа, нисбатан қимматроқ тарифда пул тўлайди. Айни пайтда бу тизимни дастурлаш билан боғлиқ ишларни якунлаш қолган, холос.\n— Мамлакатимизнинг айрим чекка ҳудудларида усти очиқ трансформаторлар, ёғочдан ясалган симёғочлар ҳалигача бор. Бу, ўз навбатида, ёғингарчиликда турли кўнгилсизликларни келтириб чиқариш хавфини оширади. Мазкур муаммони бартараф этиш учун нималар қилиняпти?\n— Юртимизнинг кўп ҳудудларида электрлаштириш ускуналари 1965 йилдан сўнг, ўн йил ичида қуриб топширилган. Шу боис асосий ишларимиздан бири — эскирган, ишлаб чиқариш қуввати пасайиб қолган ускуналарни замонавий технологияларга алмаштириш, модернизация ва реконструкция қилишдан иборат. Жорий йилнинг ўн ойи давомида иссиқлик электр станцияларида умумий қиймати 13,4 миллион АҚШ долларига тенг 36 та янги энергоускуна ўрнатилди. Бу жараён яқин беш йил ичида якунланади, дея олмайман. Аммо ҳар бир ҳудудга етиб бориши устида фаол ишлар олиб борилмоқда.\n16:42, 08.11.2018 ✔65\n✔ 65  16:42, 08.11.2018\n✔ 80  19:01, 01.11.2018


Жаҳон чемпионатида иштирок этувчи ўзбекистонлик енгил атлетикачилар таркиби маълум - Халқ сўзи\n12:01 05 Сентябр 2019 Спорт\n27 сентябрдан 6 октябрга қадар Қатар пойтахти Доҳа шаҳрида енгил атлетика бўйича навбатдаги жаҳон чемпионати бўлиб ўтади. Жаҳоннинг 100 дан ортиқ мамлакат вакиллари иштирок этадиган мазкур мусобақага Ўзбекистон терма жамоаси ҳам ўзининг асосий таркиб спортчилари билан ташриф буюради. Бу ҳақда МОҚ матбуот хизмати хабар берди.\nМусобақани ҳамюртларимиз орасида баландликка сакраш секторида Светлана Радзивил ҳамда Надия Дусанова саралаш босқичидан бошлаб беришади. Шунингдек, Руслан Қурбонов уч хатлаб сакраш, Ситора Ҳамидова ва Андрей Петров марафон, Екатерина Воронина кўпкураш йўналишида баҳс олиб боради.\nЖорий йилнинг апрель ойида айнан мазкур жаҳон чемпионатига мезбонлик қиладиган аренада ўтган қитъа биринчилигида бира тўла уч нафар вакилимиз: Надия Дусанова, Екатерина Воронина ҳамда Руслан Қурбонов олтин медал бирга ЖЧ йўлланмасини қўлга киритган эди.


Зен || Гилам ювиш фабрикаси\nГИЛАМ ЮВИШ МEБEЛ ТОЗАЛАШ ОВEРЛОК ХИЗМАТИ\nэнг кам буюртма миқдори 8 кв.м\nйиғиш ва йўл ҳақи бепул\nаввалдан тўлов йўқ\nНАРХ - НАВО\nТЎЛОВ ТУРИ ИСТАЛГАНЧА\nгилам тикиш гилам ювиш мебел тозалаш уборка хизмати\nТEЗКОР БУЮРТМА 24/7\nГИЛАМ ТИКИШ - НАРХИ\nГИЛАМ ОВEРЛОК ҚИЛИШ\nбир метр. ушбу нарх ювишга ҳам берган тақдирда\nбир метр, ювишсиз, оверлок учун буюртма\nдазмол ва бошқа нуқсонлар...\nГИЛАМ ЮВИШ - НАРХИ\nЭКО ГИЛАМ ЮВИШ\nстандарт ювилиш тизими\nУЙИНГИЗДА ГИЛАМ ТОЗАЛАШ\nҳамда зинапояларни. энг ками 10 кв.м\nИККИ МАРОТАБА ЮВИШ 2Х\nжуда кир гиламлар учун\nДEЛИКАТ ЮВИШ ТИЗИМИ\nзамонавий гиламлар учун + ЛEНОР\n"УЙ ҲАЙВОНЛАРИ" ТИЗИМИ\nжун ва ҳидга қарши - 90% натижа\nИПАК, ВИСКОЗА, ҚЎЛ ГИЛАМ\nранги оқ ва нозик гиламлар учун\n"ЭКСТРА" ЮВИШ 24 соат\n1 кунда ювиб етказилади\nэрон, белгия, хитой\nМEБEЛ ТОЗАЛАШ - НАРХИ\nСТУЛ ВА ПУФИКЛАР\nсўм 1 буюм\nсўм 1 жой\nсўм 1 тараф ва 2 тарафли\nУБОРКА ХИЗМАТИ - НАРХИ\nсўм 1 киши учун\nУМУМИЙ УБОРКА ХИЗМАТИ\nпотолокдан полгача, 1 хонали кв учун\nЭКСТРА УБОРКА ХИЗМАТИ\nтез келамиз - тез тозалаймиз\nРEМОНТДАН СЎНГИ УБОРКА\nбарча анжомлар биздан\nБУЮМЛАРИНГИЗ ДАҲЛСИЗЛИГИ КАФОЛАТЛАНАДИ\nходимларимиз доим текширувдан ўтади\n45 Boshbaland Str., Тошкент 100025\n+998 93 535 9990\nХизматларимиздан фойдаланинг. Гар ишимиз сизга манзур бўлса, биз ҳақимизда илиқ фикрларингизни ёзинг. Ҳар қандай мурожаатни тўғри қабул қиламиз. Сизнинг фикрингиз биз учун катта аҳамиятга эга.\nЗен гилам ювиш ва мебел тозалаш фабрикаси Фарғонада\nШаҳар марказида жойлашган бизнинг гилам ювиш фабрикамизга мурожаат қилинг. Ҳар қандай аҳволдаги гиламингизни сифатли, тез ва арзон нархларда тозалаб берамиз. Махсус антибактериал экологик тоза шампун ва махсус техника ёрдамида бутунлай кир, доғ, бадбўй ҳид, куя ва паразитлардан тозалаймиз. Ювиш муддати 3 кун. Шошилинч ювиш 24 соат. Қўшимча равишда гиламлар дезинфекция қилинади. Дефрмация ва қийшайиш мутлақо йўқ. Барча айбларни ходимларимиз бартараф қилишга астоидил ҳаракат қилишади. Бундан ташқари куйган, емирилган, дазмол тушган, ҳонага сиғмайдиган гиламларни тўғираш, кесиш ва оверлок қилиш мавжуд. Йил давомида, ҳар қандай об ҳавода хизмат кўрсатамиз. Тўлов тури исталганча. Cлиcк, пайме, терминал, нақд ва договор йўллари орқали. Йўл ҳақи текин. Хизмат учун тўлов охирида, тайёр тоза буюмни қабул қилганингиздан сўнг. Агар буюртма сони катта бўлса чегирмалар мавжуд. Биз билан доим озода уйингиз.\nгилам кесиш ва тикиш (оверлок)\nОверлок хизмати икки турга бўлинади. Хонадонингизда ва фабрикамизда. Агар фабрикамизда оверлок қилдирсангиз хизмат арзонроқ. Лекин гиламимгизни ювдиришга мажбурсиз. Агар уйингизда тез оверлок қилдиришни истасангиз пули икки баробар ошиш эҳтимоли бор.\nГилам ювиш турлари\nЭко ювиш - бу стандарт тизимида гиламингиз ювилади. Барча гиламлар дезинфекциядан отади. Деликат тизими - бу ювиш жараёнида Ленор кондиционери қошилади. Агар ҳонадонингизда уй ҳайвонлари болса ИТ-МУШУК тизимида ювдиришни маслаҳат берамиз. Агар гиламлар жуда кир ҳолатига келган болса ИККИ-КАРРА 2х ювишдан фойдаланинг. Ушбу тизимда гиламлар икки маротаба ювилади ва натижаси ҳам сизга манзур болиши аниқ.\nюмшоқ мебел тозалаш\nМебел тозалаш уйингизда амалга оширилади. Жуда қисқа муддатда ҳар қандай аҳволдаги мебелларни тозалаймиз. Булар жумласига стул, пуфик, ёстиқ, диван, уголок ва бошақалар киради. Тўлов хизмат якунланганида амалга оширилади.\nолиб кетиш ва етказиш хизмати\nОлиб кетиш ва етказиш мутлақо бепул. Корхонамиз томонидан амалга оширилади. Сиз фақатгина кўрсатилган тариф учун пул берасиз. Диққат гиламни ёйиш хизмат ичига кирмайди. Буюртмачи ва етказувчи ходимларимиз томонидан ўзаро келишилади.\nгиламларни бир манзилдан бошқасига етказса бўладими?\nАлбатта. Сергели ва бектемир туманлари бундан мустасно.\nбуюртма берганимдан кейин қанчада олиб кетасизлар?\nБуюртма берган кунингизда. Сизга аввалдан ярим соат олдин қўнғироқ қилиб кейин опкетилади.\nқайси туман ва вилоятларда хизмат кўрсатасиз?\nБизнинг корхонамиз фақатгина Тошкент шаҳри ҳудудида хизмат кўрсатади. Яккасарой, Яшнобод, Миробод, Чилонзор, Учтепа, Мирзо-Улугбек, Олмазор, Шайхонтохур ва Юнусбод туманларида. Сергели ва Бектемир туманларига хизмат кўрсатилмайди. Қўйлиқ 1.2.3.4.5 мавзелари бундан мустасно.\nсизнинг хизмат турларингиз арзонми?\nБизда ҳозирги давр учун энг мақбул нархлар. Сиз энг арзон ёки баландроқ тарифни танлаш ҳуқуқига эгасиз.\nгиламни ўзим тайёрлаб қўйишим шартми?\nБуюртмачининг ўзи гиламларни тайёрлаб қўйиши ишимизни енгиллаштиради. Агар имкониятингиз бўлмаса ўзимиз ёрдам берамиз.\nгиламни ёйиш (тўшаш) хизмат ичига кирадими?\nЙўқ. Тайёр гиламлар етказилганида буюртмачи ва ходимларимиз томонидан ўзаро келишилади.\nдам олиш кунлари буюртма беришим мумкинми?\nҲа, буюртмалар ҳар кун қабул қилинади ва 24 соат давомида опкетилади.\nнечи кун давомида гиламлар ювилади?\nАгар фабрикада ювилса 3 кун. Агар уйингизда тозаланса 4-5 соат.\nМайда ўлчамли гилам ҳам қабул қилинадими?\nҲа. Лекин эътибор беринг энг кам буюртманинг пул миқдори 100.000 сўм бўлиши лозим.\nДиван кресло тозаланиши қаерда амалга оширилади?\nУйингизда, махсус техника ёрдамида 1-2 соат давомида. Қуриш жараёни 4-6 соат.\nҚўлланилувчи моддалар ҳавфсизми?\nАлбатта. Гиппоалергик шампунлар ёрдамида тозаланади. Мато ва саломатлик учун мутлақо безарар.\nсиз ҳақингизда одамлар қандай фикрда?\nСоциал тармоқларда ҳақиқий истеъмолчиларнинг биз ҳақимизгади энг кўп фикр - мулоҳазалар тўплами мавжуд.\nБАРЧА ФИКРЛАР ШУ ЕРДА!\nБИЗ ҲАҚИМИЗДА ФИКР БИЛДИРИНГ !!!\n© copyright Zen Ecostirka Tashkent Uzbekistan2021. all right reserved.


«Қисқача умумий жўғрофия» « Ўзбекистон Халқ Ҳаракати\n«Қисқача умумий жўғрофия»\n26 August 2016 - 8:15\nБеҳбудий бир қатор дарсликлар ёзди. ЎзСЭ даги «Беҳбудий» мақоласи муаллифи марҳум О. Қосимов адибнинг 6 та дарслигини қайд этади: «Мунтахаби жуғрофияи умумий» («Қисқача умумий география»), «Китобат ул-атфол» («Болалар мактублари»), «Мухтасари тарихи ислом» («Исломнинг қисқача тарихи»), «Мадхали жуғрофияи умроний» («Аҳоли географиясига кириш»), «Мухтасар жуғрофияи Русий» («Русиянинг қисқача географияси»).\nШулардан биттасига — «Мунтахаби жуғрофияи умумий»га тўхтаймиз. Асарнинг тўла номи «Китоби мунтахаби жуғрофияи умумий ва намунаи жуғрофия». 1905 йил 24 августда Санкт-Петербург цензурасидан рухсат олиниб, 1906 йил Самарқандда Г. И. Демуров матбаасида чоп этилган. 106 саҳифадан ташкил топган. Муаллиф бу «қадим фан»га тааллуқли «туркий, арабий, форсий, русий луғатларга тасниф бўлган ўттуз қадар қадим ва жадид кутуб ва рисоили жуғрофия, ҳайъати риёзий, тарихий, табиий»лардан ва яна жуда кўп турли-туман маълумот — манбалардан фойдаланиб ёзганини қайд қилади (1-бет).\n«Жуғрофия деган сўз юноний, луғати арабийға таърифи ард маъносиға, яъни ер ва туфроқни баён қилатурғон илмни айтилур», — изоҳ беради муаллиф. Сўнг Беҳбудий унинг турларига тўхтайди. «Чунончи, — ёзади у, — Ерни шаклдан, осмон ила Ер аросидаги хосияти ва осмондаги нимарсалар ила нисбати ва ҳаракатидан баён қилатурғон илмни “жуғрофияи риёзий”, Ерни хосияти, туфроқ пасту баландлиги, ҳар хил гиёҳу конлари, тоғ-дарё, кўл, мижозу ҳавосидин баҳс қилатурғон илмни “жуғрофияи табиий” аталадур».\nМуаллиф хулоса қилади: «Ер устиға бўлган воқеалар тўғрисинда ҳар бир навъ ишни ушбу илмға баён қилиб, жуғрофия калимасини охирига ўшал ишга тааллуқ илм ва фанни оти қўшуладур. Чунончи, “жуғрофияи тарихий”, “жуғрофияи сиёсий”, “жуғрофияи умроний” ва бошқаларидек. Хулоса, бу замонға жуғрофия илми дунёни ва андаги халойиқ, ҳайвонот, умронот (ободлик) ва ҳарнаки дунёға бордур, билдиратурғон кераклик бир илми жаҳоннамодур».\nКитобнинг дастлабки саҳифаларида жуғрофиянинг фан сифатида майдонга келиш тарихи, қадим Туркистон олимларининг бу соҳадаги хизматлари ёритилади, асарлари келтирилади. Муаллиф Шамсиддинбек Сомийнинг (1850—1904) 6 жилдлик машҳур «Қомус ул-аълом» ва Исмоилбек Гаспринскийнинг “Туркистон уламоси” китобларидаги ҳужжат ва далилларга суяниб фикр юритган.\nБобларнинг бири «Жуғрофияни ўқумоқ мусулмонларға лозимдур» деб аталган. Унда Ер ҳақидаги хурофий тушунчалар танқид қилинган. Чунончи:\n«Аммо ҳозирги жуғрофия илми, тажриба ва рўяти бошлариндан билинадурки, Ер курравий—юмалоқ, остиға ҳўкуз, балиғ йўқ, атрофиға девори йўқ ва Ер айланадур, ҳавоға муаллақ турадур. Бизни назаримизға сокин ва аммо ҳақиқатда айланадур» (14-бет).\n«Аҳли ҳайъати жадида, яъни янги ҳукамолар айтадурки, Офтоб дунёни ўртасиға халқ бўлубдурки, Аторуддан бошлаб қадима беш сайёра ва янги топилган икки сайёра ва кўз ила кўрилмай, янгидан дурбин ила топилган уч юзга яқин сайёралар ва буларни ичиға биз устида турғон Еримиз Офтобни атрофиға ҳар бири ўзиға тегишли доира айланасиға айланиб юрадурлар. Еримиз Офтобға нисбатан учланчи сайёра— юргувчи юлдуздур! Югурувчиюлдузларни ҳаммаси бенур ва ёруғликни офтобдан оладур» (22-бет),— ўқиймиз китобда.\nМуаллиф, шу тариқа, жуда содда қилиб осмон жисмларининг жойлашиш ва ҳаракатини тушунтириб беради. Буларнинг айримлари Қуръон ва Ҳадис хабарига рост келмаслигини ҳам айтади. Шунга қарамасдан «Янги ҳукамолар осмондаги юлдузларни аҳволидин эскилардин кўра яхшироқ огоҳ бўлубтурлар», — деб ёзади. Чунончи, Ой, Миррих (Марс) ҳақидаги замондошлари маълумотларини жамлаб ва уларнинг қадим ҳукамога насиб этмаган аниҳ ва пухта замонавий асбоблар ёрдамида тўпланганини таъкидлаб, «…ҳукм қиладурларки, албатта, Миррихда одам бор ва илми бизлардан зиёдадур!» деган фикрни илгари суради.\n«Бизни Еримиздек бошқа юлдузларда одам бўлса, бизни Еримизни ҳам юлдуздек ёруғ кўрмоқлари тайиндур», — ўқиймиз яна бир ўринда. «Олами шамсия жадвали»да Аторуд, Зуҳра, Ер, Ой, Миррих, Муштарий, Зуҳал, Уран, Нептун сайёраларининг Қуёшга нисбатан жойлашган ўрни, масофаси, ҳаракати ва ҳоказо ҳақида муҳим маълумотлар берилган. «Ерни шакллари», «Ҳукамо қавлича, Ерни(нг) юмалоқлиги аломатлари» фаслларида муаллифнинг ўз кузатишлари кўпроқ сезилади. Ушбу фаслларга Петербург, Тошкент вақти дунёнинг бошқа шаҳарларига қиёсан берилган 2 жадвал илова қилинган.\nЕрнинг тузилиши, тоғлар, дарёлар, кўллар, қуруқлик, Ой тутилиши, қуйруқлик юлдузлар, ҳаво, атмосфера, кун-тун, ёз, қиш, тупроқ, сув ҳолатлари ҳақидаги фасллар ҳам анча мароқли ёзилган. Китобнинг маълум қисми дунё кишиларининг маиший ҳаётларига — ижтимоий, иқтисодий, сиёсий масалаларга бағишланган.\n«Мартабаи инсониятға ноил ўлмакға, ҳар бир инсонни жамияти инсониятға ва дини илоҳияға эҳтиёжи бор, — ёзади муаллиф. — Ушбу сабабдандурки, инсонлар комил инсонларни қўл остиға жамияти башарияни барпоқиладурлар. Олло таоло анбиё воситаси ила қонуни шариат, хавфу қалбу рижо юборибдурки, анго дохил ва солик бўлмоҳ лозим ва вожибдур. Динсиз дунёда яшамоқ инсоният ва маданиятдан эмас, ҳайвонийликдур. Динсиз мутамаддун (маданиятли) бўлмоҳ муҳол (қийин)дур. Жамияти башарияни барқарор турмоқиға дин, шаръ (шариат), низом ва буларни бошқарувчиларға биринчи сабабдур. Бас, жамият илм, инсоф ва ҳунар сабаблари ила уч хил бўлинадурки, ваҳшоният, бадавият, маданият аталган. Ва буларни(нг) ҳар бирини яна бир неча синфға тақсим қилмоқ одамларни аҳволиға қараб мумкин бўладур».\nБеҳбудий уларни шундай фарқлайди.\n«Ваҳшоният мартабаси фақат одамни ҳоли ҳайвониятға истиқоматидурки, на ақл-комил ва на илм-маърифат, дин-диёнат, инсоф-сиёнат—ҳеч-ҳеч бир инсонға ёқимлик ҳолати, ҳаракати, феъли бўлмайдур. Бу навъ одамлардан Африқо чўллариға, Америқо тоғлариға, Австралия жазиралариға бордур. Илм, ҳунар, дин, диёнатдин бутун бебаҳра, умрлари ҳайвониятға ўтиб кетадур. Маҳали истиқоматлари бошқа ҳайвонотдек дарахтлар устида, ичида ёинки ин-уя чуқурларда ўт—хашаклар ила паноҳ бўлган казолардадур. Емоқлари хом ўт-гиёҳ, мурдорлар. Хулоса, ҳар на топилса, удур. Сайду шикор, яна топилса, одам емоқ ила машғулдурлар. Шакллари инсон ва барча ҳаракатдаги ит-кўппакдан бадтардурки, инсонларни бидоят ҳоли ёинки илму адабсизлик мартабасидур.\nҲозирги замонамизда ҳам бу синф одамлар мавжуд ва ададлари кўпдур.


Тихановская Лукашенкодан 25 октябргача истеъфо беришни талаб қилди\n01 декабр 2021, Тошкент вақти: 00:13\nБеларусда норозилик намойишлари 9 августдан бери давом этмоқда.\nБеларус президентлигига собиқ номзод Светлана Тихановскаянинг билдиришича, норозилик намойишлари иштирокчилари президент Александр Лукашенкога Халқ ультиматуми йўллади ва ундан 25 октябргача истеъфо беришни талаб қилди.\nТихановская, бундан ташқари, норозилик намойиши иштирокчиларига нисбатан зўравонликларни тўхтатиш ва барча сиёсий маҳбусларни озод қилишни талаб этди.\n“Сизда бу уч шартни бажариш учун 13 кун муҳлат бор. Бизда ҳам тайёргарлик кўриш учун 13 кун муҳлат бўлади”,-деб ёзди Тихановская.\nУ ҳукуматнинг муҳолифат билан мулоқот олиб бораётгани тўғриисдаги билдирувларини инкор қилди ҳамда ҳукумат ҳаракатларини “давлат террори” сифатида баҳолади. Тихановская ҳуқуқ-тартибот тузилмаларини “халқ томонига ўтишга” чақирди.


Россияда мигрантларга ёрдам берадиган янги портал ишга тушди - Bugun.uz\nРоссияда мигрантларнинг яхши мослашувини таъминлаш учун янги ахборот портали ишга тушди. Бу ҳақда «Sputnik» хабар берди.\nМаълум қилинишича, «адаптациямигрантов.рф» деб номланган портал Россия ҳудудларига пул ишлаш учун келган хорижий фуқароларнинг профессионал ҳамжамиятини шакллантириш мақсадида ишга туширилган. Унга Россия ҳудудида чет эл фуқароларининг ижтимоий ва маданий мослашуви соҳасидаги фаолиятни амалга оширувчи ташкилотлар ҳақида турли хил маълумотлар келтирилган.\nБундан ташқари, порталда ёрдам марказларининг контактлари ҳам ёзилган. Мигрантлар керакли ишонч телефон рақамларини, мобил иловаларга ҳаволаларни кўриб, бепул онлайн маслаҳатлар олиши мумкин.\nОлинган маълумотлар туфайли мигрантлар меҳнат соҳасидаги қўшимча тажриба ошириб, Россия қонунлари билан танишиб, чет элликларнинг мослашуви ва интеграцияси соҳасида профессионал стандартларни шакллантирадиган эксперт маълумотларини билиб олади.\nТаъкидланишича, портал мигрантлар ва уларнинг оилаларини ижтимоий-маданий мослашув ҳамда интеграцияни амалга оширувчи ташкилотлардан маълумотларни тўплайди. «Мигрантларга ёрдам» бўлимида эса мигрантлар дуч келиши мумкин бўлган саволлар ва муаммолар мавжуд бўлиб, жавоблар ва тавсиялар ҳам ўша бўлимга жойлаштирилади.\nАввалроқ Россияда мигрант аёллар сони кўпайгани маълум қилинганди. Шунингдек, Россияга келувчи мигрант қурувчилар рўйхатга олиниши айтилди.


«Биринчи зарбада тиззаларигача, иккинчи зарбада белларигача». Лотин ва кирилл атрофидаги гаплар\n23:30 / 16.08.2017\nЎзбекистон лотин алифбосида қолгани яхшими ёки кирилл алифбосига қайтиш керакми? Тилшунос Элдор Асанов бу масалага батафсил ёндашиб, кирилл алифбосига қайтиш ёқланган чиқишларга аниқ жавоблар қайтарди.\n25 йилдирки, Ўзбекистонда “лотинга ўтиш” сагаси давом этмоқда. Бу борадаги баҳс қай даражада кенг миқёсли эканини, мубоҳаса баъзан ҳаддан ташқари қизиб кетишини, унинг доирасида қайси тарафлар қанақа аргументлар илгари сураётганини батафсил таърифлаб ўтириш, чамамда, ортиқча бўлса керак. Лекин шу кунларда мунозара янги босқичга кўтарилди.\n10 август куни интернетда адабиётшунос, “Жаҳон адабиёти” журнали бош муҳаррири Шуҳрат Ризаевнинг президентга мурожаати эълон қилинди . Мактуб ижтимоий тармоқларда қизғин муҳокамаларни келтириб чиқарди. Ўнлаб журналистлар, блогерлар ва ижтимоий тармоқларнинг фаол фойдаланувчилари унга ўз муносабатини билдирди. Интернет сайтларида мақолалар чоп этилди. Кимдир муаллифни давлат раҳбарига ортиқ даражада “пахта қўйиш”да айблаган бўлса, аксарият у берган кирилл алифбосига қайтиш таклифини кескин танқид остига олди. Facebook’да махсус ҳештеглар тарқатилди, жараёнга афғонистонлик, тожикистонлик, қозоғистонлик ва қирғизистонлик ўзбеклар қўшилди. Ҳали ҳеч қачон алифбо атрофидаги баҳслар бу қадар кенг тус олмаган эди. Ижтимоий тармоқларда бошланган кампанияда чет эллик ўзбекларнинг иштирок этгани ҳам катта янгилик бўлди.\nАйни пайтда, ушбу жараён Ўзбекистон ахборот майдонининг нуқсонларини фош этиб қўйди. Биринчидан, баҳс маданиятидан йироқ, постҳақиқат фалсафаси негизида ҳис-туйғуга урғу берадиган кишилар аниқ ечимлар таклиф эта олмаслиги, аксинча, вазиятни чигаллаштириши тушуниб етилмади, шекилли, ижтимоий тармоқларда бир-бирининг далилларига эмас, шахсиятига мушт кўтараётганлар кўпчиликни ташкил этаётгандек, назаримда. Иккинчидан, охирги ойларда Ўзбекистон медиасида муайян ўзгаришлар бўлганига қарамай, публицистик матнлар савияси ҳамон пастлигича қолмоқда. Айрим журналистлар ва муаллифлар чиройли сўзларни ипга тизиб чиқишнинг ўзи оммага таъсир қилиш учун кифоя, деган қарашдан воз кеча олмаганки, шаклан оҳудай нозик, мазмунан ўлик тошбақанинг косасидай пуч матнлар дунё юзини кўришда давом этмоқда.\nМана шу икки камчилик бартараф этилса, ўйлайманки, алифбо мубоҳасаси айни керакли ўзанга тушиб олади. Бутун миллат тақдирига дахлдор бундай масалани ҳал этишда бақир-чақир кўтариш, бир-бирининг “овозини ўчириш”, баландпарвоз мақолалар ёзиш, бошқа ғоя тарафдорларини виртуал сазойи қилиш тўғри эмас. Барча ўз фикрини айтиш ва ҳимоя қилиш ҳуқуқига эга деган универсал ғояга содиқ бўлсаккина бизни-да эшитишади, бизни-да ҳурмат қилишади. Таъсир акс таъсирни келтириб чиқаради. Шундай экан, баҳс иштирокчиларини бир-бирини эшитишга, далилларига эътибор қаратишга, тирноқ ичидан кир қидириш ўрнига биргалашиб аниқ ечимлар устида ўйлашга чақирган бўлар эдим. Зеро барча — бир жамиятнинг тенг ҳуқуқли аъзолари, бирга яшай олиш учун муроса қилишни ўрганиш керак, ўз фикрини зўрлаб сингдириш эса яхшиликка олиб келмайди. Мавзуга бефарқ бўлмаган журналистлардан ҳам ҳамма айта оладиган қолипли гаплардан қочиб, далиллар, фактларга таянган ҳолда ўқувчиларга тафаккур озуқаси беришни тавсия қиламан.\nФурсатдан фойдаланиб, ўзим ҳам мавзу бўйича мулоҳазаларимни билдиришга, баҳсларни кузатиш давомида қайд қилганим баъзи муаммоли ўринларни таҳлил ғалвиридан ўтказишга қарор қилдим.\nМавзу бўйича фаоллик кўрсатаётган блогерлардан бири — Сардор Салим диққатга сазовор тахминни кун тартибига қўйди. Унинг қарашича, ташаббус расмий шахслар томонидан ахборот майдонига ташлангани, расмий ва ярим расмий сайтларда кирилл ёзувига қайтиш тарафдорларининг мақолалари бот-бот эълон қилинаётгани маълум буюртма борлигини кўрсатади: кимлардир мана шундай “ташаббус”лар ортидан “халқ иродаси” иллюзиясини яратмоқчи ва кириллга қайтиш масаласини “халқнинг хоҳиши” қилиб кўрсатмоқчи. Лекин ижтимоий тармоқларда авж олган аксилкирилл кампанияси бу уринишларни чиппакка чиқарди, бутун халқ бўлмаса-да, ҳарқалай, ёшлар кириллга қайтишга мутлақо қарши эканлигини яққол кўрсатди.\nБир муддат вақтни мақсадли сарфлаш учун унча-мунча катта матнларни четлаб ўтаётганим боис Шуҳрат Ризаевнинг мурожаатига жиддий эътибор қаратмаган эдим. Лекин юқорида таърифланган шов-шувдан сўнг, шунингдек, Сардор Салимнинг тахминини текшириш мақсадида мактубни ўқиб чиқишга жазм этдим. Очиғини айтганда, узундан-узоқ қилиб ёзилган мурожаат билан танишиб чиққач, танқидчиларнинг аксарияти уни тўлиқ ўқимадимикан, деган андиша уйғонди, акс ҳолда, фикри ожизимча, у ерда бошқа, анча ўринли таклифлар ва фикрлар айтилганини кўришар эди. Айтайлик, Ўзбекистон театри тарихи музейини ташкил этиш, бадиий фильмлар учун махсус павильонлар яратиш, Навоий, Ойбек, Ғафур Ғулом, Абдулла Қодирий сингари адабиёт намояндалари номига мукофотлар ташкил қилиш ташаббуслари ҳеч кимда салбий муносабат уйғотмаслиги тайин. Алифбо муаммосига эса мурожаатда атиги икки абзац бағишланган экан. Шунга қарамай, айнан кириллни биринчи, лотинни иккинчи қилиб белгилаш таклифи ёшларнинг ва интеллигенция вакилларининг кескин қаршилигига сабаб бўлди. Аммо бу масалага мактубда жуда кам диққат қаратилганидан келиб чиқсак, буюртма ҳақидаги фаразлар ўзини оқламайди. Афтидан, ҳам лотин, ҳам кирилл тарафдорлари бундан нотўғри сигналлар тушунган.\nАлифбо — тилшунослик муаммосими?\nАлифбо баҳсларида тилшунослар кўп эсга олинади, лекин уларнинг ўзи негадир жимлик сақлайди. Бу сафар ҳам бир-икки ҳурматли ҳамкасбларим ижтимоий тармоқларда очиқлама қилганларига гувоҳ бўлдим, лекин, умуман олганда, улар етарли даражада фаол эмас.\nДарҳақиқат, бир қарашда, ёзув — бевосита тилшунослик ва тилшунослар билан боғлиқ масала. Лекин баҳснинг асосий иштирокчилари — журналистлар, ёзувчилар, блогерлар, тилга қизиқувчи турфа соҳа вакиллари. Тилшунослар бу ўринда баҳс томонларининг танқид объекти сифатида саҳнага чиқади: уларни шунча йил ичида янги алифбони ҳаётга татбиқ эта олмаганликда, талабга жавоб берадиган тузук ёзув тизими ярата олмаганликда, бутун бир авлодни овора қилганликда айблашади.\nЎз кўз қарашларини газеталарда, телевидениеда ифодалайдиган филологлар ва тилшунослар ҳам йўқ эмас. Бироқ, кузатишларимга қараганда, уларнинг кўпчилиги алифбо, умуман хат-савод масаласига тилшунос эмас, журналист ёки шунчаки фуқаро сифатида баҳо беради. Эксперт-мутахассис муносабатини билдириш ўрнига улар ҳар қандай журналист айта оладиган “халқимиз саводсизлашиб кетяпти”, “тил қоидасини бузганларни жазолаш пайт келди” сингари баландпарвоз, аммо мантиқи ва фойдаси оз шиорбозликдан нари ўта олмайди.\nАйни дамда, тилшуносларга ёғилаётган маломат тошлари ҳам ҳар доим асосли бўлмаётганини таъкидлаб ўтишга мажбурман.\nБиринчидан, академик доираларда кўтарилган масалада ички, илмий баҳс бор, бироқ бу баҳс натижалари одатда кенг жамоатчиликка маълум бўлмайди. Академик нашрлар ва тадбирлар оммавий медиачалик кенг қамровга эга эмас. Охирги пайтларда Алишер Навоий номидаги Тошкент давлат ўзбек тили ва адабиёти университетида ташкил этилган махсус комиссия кенгроқ кўламга чиқиб, ижтимоий тармоқлар ва очиқ мажлислар орқали ушбу баҳсга кенг жамоатчиликни ҳам жалб қилишга уринмоқда. Қатор тилшунос мутахассислар газеталарда, журналларда илмий ва оммабоп мақолалар бериб бормоқда.\nИккинчидан, унутмайликки, қайси алифбодан фойдаланиш илмий эмас, сиёсий масаладир. Илмий жиҳатдан ҳар қанақа ёзувни ҳар қанақа тилга мослаштириш мумкин. Ёзувни пайпоқдай алмаштириш ёки битта алифбога садоқат сақлаш “тўғри” ёки “нотўғри” эканлигини исботлайдиган ҳеч қандай объектив илмий омиллар мавжуд эмас. Ахир илм-фаннинг асосий қуроли — холислик, холислик эса ягона ва мутлақ ҳақиқатнинг ўзи йўқлигини тақозо этади. Лотинга ўтиш жараёнида ҳам, ундан анча олдин, кирилл ёзуви кириб келганида ҳам тилшунослар сўқир ижрочилар эди, холос.\nИшончим комилки, илмий дискурс билан жамоатчилик баҳсининг қўшилиш нуқтасида саволларга жавоб топилади. Олимларнинг методик ёндашуви, улар тўплаган бой фактик материал журналистлар ва адабиётчиларнинг куйинчаклиги билан қўшилса, мунозарага маъно-мазмун, аргумент кучи киради. Ҳозирги тортишувлар эса кўпроқ “Шум бола”даги сарлавҳага чиқарилган далиллаш услубини эслатади.\nМана шу илмийликнинг, таҳлилнинг етишмаслиги сабабидан айрим мушоҳадалар кишида ғалати таассурот уйғотади. Ҳатто энг самимий гурунгларда ҳам пухта ўйланмаган, нима бўлса ҳам ўз сўзини ўтказиш учун айтилган далиллар кўп янграйди. Ушбуларга теран нигоҳ билан қарасангиз, дашт ўртасидаги чайла мисол мантиқ шамолидан сочилиб кетади ва беихтиёр суҳбатдошингизнинг нохолислигидан ҳафсалангиз пир бўлади. Айтайлик, “х” ва “ҳ” товушлари фарқланмаслигини, уларни бирлаштириб юбориш тилга салбий таъсир этмаслигини айтсангиз, консерватив қараш соҳиблари “араб сўзларида бор, тарихан шундай, қолаверсин” деб турволади. Лекин “унда унлиларни ҳам, тарихдан келиб чиққан ҳолда, олд ва орқа қаторга бўлиб, тегишли ҳарфлар киритайлик” деб кўринг, ўша кишиларнинг ўзлари дарҳол тўнини тескари кийиб, “халқ шунга ўрганиб бўлди” деб оғзингизга уради.\nБуни мисоллашда Мирзабек Жапақов исмли ҳуқуқшунос журналистнинг куни кеча чоп этилган “Аросатда қолган лотин ёзувими ёки муаммосиз кирилл?”  мақоласи бизга “савалаш ёстиқчаси” (“груша для битья”) вазифасини бажариб беради.\nАслида бу мақола публицистик раддиянинг ёмон намунасидир. Муаллиф холисликни, босиқликни бир чеккага йиғиштириб, оппонентларини ҳақорат қилишдан тап тортмайди. Рақибларини “лўттибоз” деб сўкиш, уларни кирилл имлосига “хиёнат қилган”ликда айблаш на ҳуқуқшунос, на журналист мақомига ярашмайдиган беодобликдир. Журналист этикаси, оммавий баҳс ва мулоқот маданияти ҳақида олдинроқ ёзиб бўлганим учун бу мавзуда чуқурлашмайман.\nМуаллиф сўзининг бошида адабиётшунос Шаҳноза Тўрахўжаеванинг “Ҳуқуқ ва бурч” газетаси саҳифаларидан ер олган “Лотин ёки кирилл — қай бири маъқул?” номли мақоласини  кўкка кўтариб мақтайди, айниқса у кириллга қайтишни маъқул топганини урғулайди. Тўрахўжаева хонимга раддия йўллаган Ҳотамхон Луқмоновга эса  рўйхушлик бермайди ва “халқимизда ‘чумчуқ сўйса ҳам қассоб сўйсин’, деган пурмаъно мақол бор” дея ёзғиради.\nАввало, адабиётшунос билан тилшунос орасида сезиларли фарқ бор. Адабиётшунос ҳали тилнинг “қассоби” дегани эмас (албатта, Шаҳноза опанинг мақоласи анча савияли, чиройли ёзилганини, у масалага таҳлилий ёндашишга ҳаракат қилганини эътироф этиш лозим). Иккинчидан, бир-икки абзацдан сўнг Жапақовнинг ўзи ҳам қассоб эмаслигини унутиб қўяди-ю, жигарни талоқ билан адаштириб юборади. У тарихий фактларни бузиб кўрсатганини, агар қасддан қилмаган бўлса, фақат шу билан тушунтириш мумкин.\nИқтибос (имловий хатолар тузатилган):\n“Мустақилликка эришган илк йилларданоқ ўша пайтдаги айрим ғарбпараст депутатлар, парламент етакчилари ўзбек ёзувини лотин графикасига ўтказиш ташаббуси билан чиққанлар. Уларнинг иддаоси рус шовинистлари халқимизга кирилл алифбосини мажбурлаб тиқиштиргани, шу сабаб мустамлакачилар имлосидан воз кечиш лозимлиги бўлган.\nАслида шундаймиди? Асло! Аксинча, рус шовинистларининг асл мақсади СССР халқлари, жумладан, араб имлосида ёзувчи халқларни тўлалигича лотинлаштириш эди.\nШунинг учун ҳам 1920–1930 йилларда А.В. Луначарский бошчилигида СССР бўйлаб лотинлаштириш кампанияси бошланганди. Бу борада 1929 йил 7 август куни СССР ҳукумати қарори ҳам чиққан. Лотинлаштириш сиёсати СССР худудида олиб борилган ўзига хос кампания ҳисобланиб, дунёнинг асосий қисмини (иероглифлардан ташқари) лотин графикасига ўтказиш режаси бўлган ва бунинг ортида диний, сиёсий ва ижтимоий таъсирлар ҳам мавжуд эди.\nАйнан мана шу кампания таъсири остида ўша пайтда Бокуда бўлиб ўтган турк тилшунослари қурултойи турк эллари учун лотин алифбосининг араб алифбосидан яхшироқ яралганлиги тўғрисида илмий қарорини берганди.\nМана шу қарордан кейин Ўрта Осиё халқлари бирин-кетин лотин имлосига ўта бошлаган. Бироқ, лотин ёзуви ўзини оқламаганлиги сабабли лотинлаштириш сиёсати ҳам узоққа чўзилмаган. Бу сиёсатнинг оқибатини вақтида тушуниб етган ўзбек зиёлиларининг саъй-ҳаракати билан 1940 йили лотин алифбосидан воз кечилиб, унинг ўрнини кирилл алифбоси эгаллади”.\nҲурматли муаллиф Боку конференцияси иштирокчилари ҳам, ўзбек лотин ёзуви инкишофчилари ҳам “пантуркчи, миллатчи” ёрлиқлари ёпиштирилиб қамалгани, сургун этилгани, отиб ташланганини билармикин? Қайдам. Келинг, воқеалар аслида қандай бўлганига қизиқиб кўрамиз.\nЎтган асрнинг 30-йилларига қадар ҳали жадидлар — ўзбек, қозоқ ва бошқа маҳаллий халқлар зиёлилари озми-кўпми, куч ва нуфузга сазовор эди. СССРга қадар араб хати барча туркий халқларнинг тилини бирлаштирувчи муҳим омил саналар эди. Негаки арабча ҳарфларда турли лаҳжа ва шеваларга хос матнлар деярли бир хил шаклда ёзилар, бу турк тилли халқлар бир-бирини тушунишини осонлаштирар эди. Биринчи модернистлар бўлмиш жадидлар лотин хатининг бундан-да афзалроқ эканини тушунишди; бирламчи, лотин ёзувидаги турк тили дунёга яқинлашади, иккиламчи, барча турк тиллари ва лаҳжалари учун ягона алифбо ёки жуда яқин лотинча тизимларнинг ишлаб чиқилиши натижасида турк эллари бир-бирини тушунишда давом этаверади.\nАна шу ғояларга етишиш илинжида турк халқлари бирин-кетин лотин ёзуви асосидаги алифболарини ишлаб чиқа бошлади.\nШу ўринда Жапақов сийқаси чиққан яна бир клишени такрорлайди. Унинг фикрича, “лотин ёзуви ўзини оқламаган” экан. Лотин хат тизимига қарши келтириладиган бу аргумент негизида етарли асос йўқлигини пайқаш қийин эмас, шунга қарамай, консерватив муаллифлар “ёзув ўзини оқламаган”идан лоф уришдан чарчамайди.\nШуҳрат Ризаев “лотин алифбоси, мутахассислар фикрича, тилимиз табиатига унчалик мувофиқ эмас” деганда нимани назарда тутган? Қайси мутахассислар? Тилнинг “табиати” нима ўзи? Агар фонетикаси бўлса, унда ўзбек тили табиатига юз фоиз мувофиқ битта ёзув тизими бўлган — турк-рун (кўктурк, Ўрхун-Енисей) хати. Қолаверса, ҳар қандай алифбони тилнинг табиатига мослаштириш — имкони бор иш.\nМирзабек Жапақов “лотин ёзуви ўзини оқламаган” деганда бирор нарсага асосланяптими? Менимча, журналист мавзуни қониқарли ўрганиб ўтирмасдан, сонлар ва фактлар орасига шахсий фикримни тиқиштириб кетсам, у ҳам фактга айланиб қолади деб ўйлаган. Тегишли илмий адабиётлар билан таниш одам яхши биладики, ўзбек лотин ёзуви кириллча муқобилидан анча мукаммал эди, бугунги лотинда учраётган нуқсонлар унда бартараф этилганди. Жумладан:\n- ўзбек тилининг тўққиз фонемали вокализмини (унли товуш таркибини), сингармонизм ҳодисасини тўлиқ акс эттирар эди;\n- 1929 йилдаги Самарқанд тил ва имло конференциясининг адабий тил ҳақидаги қарорида бошқа тиллардан кирган сўзларнинг ҳаммаси “ўзбек тилининг темир қонунига” бўйсунган ҳолда ёзилиши ва ўқилиши, яъни ўзбекчалаштирилиши белгиланган эди;\n- “ш”, “ч”, “нг” товушлари диграфлар (қўшҳарфлар) билан эмас, диакритикали ундош ҳарфлар билан ифодаланар эди;\n- бошқа туркий тиллар билан ўзаро тушуниш даражаси юқори эди .\nТурк ва мусулмон жамиятларининг ёппасига кириллга ўтказилиши руслаштириш сиёсатининг бир қисми бўлди. Турк халқларининг тиллари бир-биридан, айниқса Туркиядан узоқлаштирилди. Гуржилар ва арманилар кириллга ўтказилмаганида ҳам кўп гап бор.\nXX асрнинг 30-йилларида, кирилл хатини жорий этиш арафасида мазкур сиёсий буюртмани бажариш доирасида кўпчиликка таниш туюладиган қизиқ-қизиқ жараёнлар рўй берди: газеталарда, радиода, илмий ва илмий-оммабоп китобларда, оммавий тадбирларда лотин алифбоси “ўзини оқламагани”, “мос келмагани”, “реал турмуш талабларига жавоб бермагани” иддао этилди, модернистлар “фош” этилди, миллатчиликда айбланди, кириллча маҳаллий тилларга яхшироқ мос келиши уқтирилди. Хуллас, кирилл имлоси жорий этилиши учун замин ҳозирланди.\nЯнги алифбо у қадар ёмон эмас эди, табиийки, бироқ лотин хатини ишлаб чиқишда қўлга киритилган ютуқлар унда йўқотилди: ёзув сингармонизмни акс эттирмай қўйди, бунинг натижасида юз йил ичида қанчадан-қанча шевалар бу ажойиб хислатини йўқотди, “нг” диграф билан ифодаланадиган бўлди, араб тилининг рудиментлари бўлмиш “ҳ”, “ъ” ҳарфлари сақлаб қолинди, йоталашган унлиларни ифодалайдиган е, ё, ю, я ҳарфлари жиддий заруратсиз қўшилди, ўзлашма сўзлар рус тили қоидалари бўйича талаффуз қилиниши дарсларда, радио ва газеталарда тарғиб этилди , бу ўзбек тили фонетикаси синишига олиб келди. Бунинг оқибатларини ҳозир ҳам кўришимиз мумкин: “дирекция”, “директор”, “телевидение” ва яна юзлаб бошқа байналмилал сўзларни ўзбек тили фонетикасига мослаб талаффуз қилганлар “саводсиз”га чиқарилади, мавзунинг моҳиятини тушунмаган “олғаватан”чилар “саводли” бўлиш учун бу каби сўзларни русча талаффуз қилишни тарғиб этади, бир сўз билан айтганда, ўзбек тили рус тилининг босимидан ҳалигача қутула олмай келмоқда.\nМақолада лотин имлосига қаршилар риторикасига хос яна бир қанча анъанавий аргументлар келтирилади. Уларни ҳам кўриб чиқамиз.\nМуаллиф яна қудуқни тўнкариб, минора ясамоқчи бўлади ва қуйидаги таққосни келтиради:\n“Эндиликда эса бундай шахслар яна ўртага чиқиб янги технологияларни ўзлаштиришда лотин алифбосининг ролини рўкач қилишмоқда. Хўш, технологияларнинг юксак чўққисига чиққан японларнинг лотин алифбосидан хабари бормикин? Жанубий Кореяни қўятурайлик, миллиардлаган аҳолиси бор Хитойликларнингчи? Уларга лотин алифбосини таклиф қилиб кўринг-чи!? Нима деркин?”.\nЖуда кўп айтиладиган бу эътироз аслида янглиш аналогиядир. Бу ўринда ўзбек журналистикасининг таърифлаб бўлинган қусури — мавзуни чуқур ўрганмай, фактларни текширмай туриб популизмга берилишини яна бир қайта эсга олмай иложим йўқ.\nҲар бир халқнинг ёзув маданияти ўзига хос йўл билан ривожланади, шунинг учун уларни ўзаро қиёслаганда эҳтиёт бўлиш керак. Хитой иероглифларини ўзбек кирилл алифбосига қиёслаш қай даражада тўғри? Хитойликлар ўз хатини 4 минг йил, ҳиндлар 2,5–3 минг йил, араблар, японлар, корейслар, гуржилар, арманилар 1,5–2 минг йилдан бери ишлатади (ҳиндлар ва эронликлар, айрим араб давлатлари бир вақтнинг ўзида лотинча транслитерацияни ҳам қўллайди). Бу ёзув тизимлари ҳозирги халқларни ўтмиш билан боғлайди, маданий узлуксизликни таъминлайди. Ўзбек кирилл ёзуви шу қадар чуқур тарихга эгами, шундай жиддий вазифани бажарадими? Агар аналогия кўктурк хати ёки ҳеч бўлмаса араб графикаси учун келтирилса, ўринлироқ бўларди.\nБундан ташқари, тилга олинган халқларнинг миллий ёзувлари яна қатор муҳим сиёсий ва социолингвистик вазифаларни бажаради. XIX аср охири — XX аср бошида араб тилини ҳам, хитой тилини ҳам лотин ҳарфларига ўтказиш лойиҳалари бўлган. Бу лойиҳалар қабул қилинмай, академик муассасалар жавонларида қолиб кетгани техника ва технология соҳасида жиддий муаммоларни келтириб чиқармоқда. Мирзабек Жапақов хитой иероглифларида компьютерда матн териш қандай қийинчиликлар келтириб чиқаришини тасаввур қила олмаса керак. Аммо тарихий ёзувни сақлаб қолиш қарори бошқа жиҳатдан чўт берди.\n“Ягона араб миллати” концепциянинг рўёби бевосита ёзув сиёсатига боғлиқ эди, зеро бир-биридан тамомила узоқлашиб кетган, амалда алоҳида тилларга айланиб улгурган ўнлаб араб лаҳжаларини ягона тилга бирлаштиришда барча учун умумий имло талаб этиларди. Бугунги кунда араб графикаси Мальтадан бошқа барча араб тилли давлатларни қамраб олди. Шунинг учун улар ҳанузгача ўзини ягона халқ деб билади. Бундан ташқари, ягона ёзув араб тилини парчаланишдан асрамоқда.\nХитойда ҳам ўнта атрофида алоҳида тил ажралиб чиқмаслиги учун уларни ягона тилга бирлаштиришда, хитой миллатининг бирлигини сақлаб қолишда иероглифлар ҳал қилувчи аҳамият қозонади. Бир-бирини эшитса мутлақо тушунмайдиган мана шу ёзувга қараб бир хил маънони тушуниб олади.\nЎзбек кирилл хати-чи, мана шундай бирлаштириш миссиясини бажарадими? Аксинча, у араб хатидан фойдаланадиган афғонистонлик, саудиялик, покистонлик ўзбекларни, лотин хатидан фойдаланадиган туркиялик ўзбекларни биздан узоқлаштиради.\nҚулоққа чалинган яна бир эътироз билдириш приёми лотин имлосининг камчиликларини санаш, газеталар, китоблар лотинча чиқмаётганини рўкач қилишдир. Танлаб олинган мақола ҳам бу масалани четлаб ўтмаган:\n“Бугунги кунда ёшларимиз хат-саводини лотинда чиқаришаётганига қарамасдан улар кирилл имлосини афзал кўрмоқда. Ёшлар нафақат ўзбек адабиёти, балки, Чингиз Айтматов, Гёте, Теодор Драйзер, Жек Лондон сингари кўплаб жаҳон адабиёти намояндаларининг мумтоз асарларини айнан кирилл имлосида севиб ўқимоқдалар”.\nБу ҳам янглиш аналогиядир, чунки “газеталар, китоблар лотинча чиқмаяпти” тезисидан “айб лотин ёзувида экан” деган хулоса ясаб бўлмайди. Рост, лотинда савод чиқарган миллионлаб ёшлар бу ёзувда етарли миқдорда китоб, газета ўқишдан мосуво, бу ёшларнинг саводсизлашуви, маргиналлашувида маълум роль ўйнамоқда.\nЛекин айтингчи, ким ва нега лотин ёзувида газета ва китоб чиқармаяпти? Ёки бўлмаса лотинча ҳарфларнинг ўзи қалам остидан қочиб кетяптими? Ёки 35 та кириллча ҳарфни эслаб қолишга ақли етган ўзбеклар 29 та лотин ҳарфини эслаб қола олмайдими?\nБугунги технологиялар компьютернинг битта тугмасини босиш билан катта-катта матнларни кириллдан лотинга ўгириш имконини беради. Шундай экан, гап лотин ёзувининг мақсурлигида эмас. Қолаверса, кириллча жорий этилган дастлабки паллаларда ҳам аҳоли “вақтинчалик саводсиз” бўлиб қолган, газеталар, китоблар чиқариш, шаҳар эпиграфикасини кириллга ўтказиш йўли билан бу ҳол бартараф этилган. Ҳозир шу ишни такрорлашга нима халақит беради? Элита бир имзо билан бутун мамлакатда лотин ёзувини тўлиқ татбиқ этиши мумкин, бундай қилинмаётган экан, айбни балогардон имлодан эмас, расмий муассасаларнинг тор йўлкаларидан қидиринг.\nТил, ёзув, имло масалалари сиёсат билан бевосита боғлиқ бўлгани туфайли, илгарироқ таъкидланганидек, уларни ҳал этиш учун қандайдир объектив критерийлар келтириш мушкул. Энг мақбул ечим — ўзаро ҳурмат билан оммавий, публицистик ва методологик баҳс олиб бориш ҳамда барчани қаноатлантирадиган муроса йўлини танлаш. Шахсан ўзим нафақат ёзувни, имлони, балки умуман тилни жиддий ревизия қилиш тарафдориман, бу қарашларимни бир-икки йил муқаддам алоҳида мақола шаклида билдирган эдим . Лекин барчанинг манфаати инобатга олиниши учун муросага тайёрман ва бошқаларни ҳам шунга чақириб қоламан.\nСўзим якунида шахсий нуқтаи назаримни айтар эканман, лотин ёзуви энг рационал танлов эканлигини яна бир бор қайд этиб ўтмоқчиман. Лотин графикаси ўзбек тилини жаҳон ҳамжамиятига яқинлаштиради, бу ҳатто энг майда жиҳатларда ҳам ўз аксини топади. Масалан, Ўзбекистонга ташриф буюрган туристлар кўчаларда лотинча пешлавҳалар ва ёзувлар кўрса, анча осон мўлжал олади, шаҳарни бемалол кезади.\nЛотин хатининг бошқа устунликлари ҳақида кўп ёзилган, такрорлаб ўтирмайман, фақат бир нарсага эътибор қаратмоқчиман.\nАмалдаги лотин ёзувида камчиликлар борлигини инкор қилиб бўлмайди. Лекин ҳар қандай камчиликни бартараф этиш мумкин. Жуда узоққа бормай, ўша ўтган аср тажрибасидан фойдаланса бўлади. Қолаверса, бу ўзбек тили рус, форс, инглиз ва бошқа тиллар анъанасидан узилиб, ўз ривожланиш йўлини топиши учун бир имконият бўлади.\n1. Абдуллаев Ф. Тил қандай ривожланади. – Тошкент: “Фан”, 1972. Б. 12.\n2. Ибрагимов С. Орфография узбекского языка // Орфографии тюркских литературных языков СССР. – Москва: «Наука», 1973. С. 220.\n3. Асанов Э. Янги ўзбек тили лойиҳасига чизгилар. http://www.taraqqiy.uz/2015/06/yangi-ozbekcha/\n4. Жапақов М. Аросатда қолган лотин ёзувими ёки муаммосиз кирилл? http://sharh.uz/munosabat/item/19547-arosatda-olgan-lotin-jozuvimi-joki-muammosiz-kirill\n5. Луқмонов Ҳ. Ўзбек олимасига раддия: Лотин алифбоси миллатмиз учун зарур. http://kun.uz/news/2017/07/30/uzbek-olimasiga-raddia-lotin-alifbosi-millatimiz-ucun-zarur\n6. Ризаев Ш. Президентимизга мактуб. http://kitobdunyosi.uz/publitsistika/460-prezidentimizga-maktub.html\n7. Тўрахўжаева Ш. Лотин ёки кирилл — қай бири маъқул? http://kun.uz/18754060?q=%2F18754060\nЁзув қўшҳокимиятчилиги қачонгача? Давлат тили ва унинг ҳуқуқий, назарий ва амалий муаммолари\n12:30 / 25.07.2019\nВазирга эътироз: «Она тили ва ёзувни технологияга эмас, технологияни тил ва миллий ёзувга мослаштириш шарт!»\n14:38 / 16.07.2019\nҚозоғистоннинг янги президенти лотин алифбосига ўтиш ҳақида гапирди


🔴 Айни вақтда карантин муносабати билан бизнинг корхона ниқоблар, антибактериал воситалар, хлор ва бошқалар сотиб олмоқда. Айтинг-чи, фойда солиғи бўйича ушбу харажатлар чегириладиган ҳисобланадими ❓\n🔵 Солиқ кодексининг 317-моддасининг 18-бандига мувофиқ, даромад олишга қаратилган фаолият билан боғлиқ бўлмаган харажатлар, агар қонун ҳужжатларига мувофиқ бундай харажатларни амалга ошириш мажбурияти солиқ тўловчининг зиммасига юклатилмаган бўлса, ушбу харажатлар чегирилмайдиган харажатлар ҳисобланади. Ҳукумат қарорига кўра, пандемия шароитида корхона ва ташкилотларда карантин талабларига мос шароитлар яратиш белгиланган. Шу сабабли ҳодимлар учун ниқоблар, антибактериал ва бошқа дезинфекция воситалари сотиб олиш бўйича харажатлар фойда солиғи ҳисоб-китоб қилинганда солиқ базасидан чегирилади.\nАввалги Солиқ кодексида инвестицияларни фойда солиғи базасини 5 йил давомида 30 фоизга камайтиришга имкон берарди. Ушбу меъёр 2020 йилга сақланиб қолинганми?\nЙўқ, 2020 йилда инвестиция даври мобайнида инвестиция чегирмаси қўлланилади: Янги технологик ускуналар, ишлаб чиқаришни модернизация қилиш, қайта жиҳозлаш, шунингдек, ахборот тизимларини яратишда маҳаллий дастурий таъминот қийматининг 10 фоизи; Ишлаб чиқариш эҳтиёжлари учун янги қурилиш, бино ва иншоотларни реконструкция қилиш харажатларининг 5 фоизи миқдорида.\nТекинга олинган мол-мулк ва хизматлар, Ўзбекистон Республикаси Президентининг қарорларига биноан даромад солиғига тортиладими?\nЎзбекистон Республикаси Солиқ кодексининг 304-моддасининг 8-бандига асосан, Ўзбекистон Республикаси Президенти ёки Ўзбекистон Республикаси Вазирлар Маҳкамасининг қарори асосида, шунингдек Ўзбекистон Республикасининг халқаро шартномаларига мувофиқ, текинга олинган мол-мулк ва хизматлар даромад сифатида ҳисобга олинмайди.\nЎзбекистон Республикаси резидентига 2019 йил декабр ойида ҳисобланган, аммо 2020 йил феврал ойида тўланган фоизларга солиқ қандай ушлаб қолинади?\n2020 йилгача ҳисобланган фоизларни тўлашда юридик шахс - Ўзбекистон Республикаси резиденти томонидан янги тартиб жорий қилинган. Фоизлар янги тартиб жорий этилишидан олдин ҳисоблабланганлигига қарамай, улар фоизларни тўлов манбаида 2020 йилдаги жами даромадида ҳисобга олиши керак. Шунга кўра, корхона - фоизларни тўлов манбаида юридик шахсга солиқни ушланмасдан тўлайди. Ўз навбатида, фоизлар фоизларни олувчи юридик шахс жами даромадига киради ва акс этилган даромадни фойда солиғи ёки қўшилган қиймат солиғи бўйича солиқ ҳисоботида акс этилади.\n10. Фойда солиғини тўловчи юридик шахс ҳисобланаман. 2019 йилда фоиз тарзидаги даромадларига 5 фоиз ставкада солиқ солинган. 2020 йилда ушбу ставкада ўзгаришлар бўлдими ?\nЖавоб: Ҳа, 2020 йилда фоиз тарзидаги даромадларга фойда солиғи ставкаси 15 фоиз миқдорида белгиланган (СКнинг 337-моддаси).\nКорхонамиз балиқ етиштириш билан шуғулланади. Фойда солиғи ставкаси 0 фоиз экан. Фойда солиғини тўлашдан озод деганими бу ёки фарқи борми?\nКорхона томонидан реализация қилинган қишлоқ ҳўжалиги махсулотлари ҳажми жами реализация ҳажмида камида 90 фоиздан ортиқни ташкил этса фойда солиғининг ставкаси 0 фоизни ташкил этади. Бу фойда солиғини тўлашдан озод қилинган дегани эмас.\nФойда солиғи бўйича бўнак тўлови маълумотномасини тақдим этиш бекор бўлганини эшитдик. Энди бўнак тўловини тўламаймизми?\nФойда солиғи бўйича бўнак тўлови ҳисоб-китоби маълумотномасини тақдим этиш тартиби бекор қилинди. Эндиликда, жами даромади жорий солиқ давридан олдинги солиқ даври учун киритилган тузатишлар ҳисобга олинган ҳолда беш миллиард сўмдан ошадиган солиқ тўловчилар бўнак тўлови тўлайдилар. Бўнак тўловлар суммасини ҳисоблаб чиқариш солиқ органлари томонидан амалга оширилади.\nБундан олдинги ишлаган иш жойимдан бўшаганимда ишдан бўшаш пули берганида солиқ тўламагандим. Орадан вақт ўтиб, яна ўша ишимга қайтиб келдим. Корхонамиз бухгалтери сўзларига кўра бу йилдан бошлаб ишдан бўшатилган ходимларга тўланадиган ишдан бўшатиш пулидан даромад солиғи ушлаб қолинар экан. Бухгалтерни гапи тўғрими?\nЯнги таҳрирдаги Солиқ кодексида ходим билан тузилган меҳнат шартномаси (контракти) бекор қилинганда меҳнат тўғрисидаги қонун ҳужжатларига мувофиқ бериладиган ишдан бўшатиш нафақаси ва бошқа тўловлар жисмоний шахсларнинг бошқа даромадлари таркибига киритилган. (СКнинг 377-моддаси) Эски таҳрирдаги Солиқ кодексида мазкур даромадлар бўйича солиқ имтиёзи белгиланган эди. Солиқ кодексининг янги таҳририда ушбу даромадлар солиқдан озод этилиши белгиланмаган. Шунга кўра, 2020 йил 1 апрелдан бошлаб ишдан бўшатиш нафақаси ва бошқа тўловлардан белгиланган тартибда жисмоний шахслардан олинадиган даромад солиғи тўланади.\n2020 йилда фойда солиғи ҳисоб-китобларини тақдим этиш бўйича қанақа муддатлар белгиланган?\nСолиқ кодексининг (янги таҳрирдаги) 339-моддасига асосан чораклик ҳисоботлар ҳисобот даври якунлари бўйича - ҳисобот давридан кейинги ойнинг йигирманчи кунидан кечиктирмай. Йиллик солиқ ҳисоботлари солиқ даври ўтгандан кейинги йилнинг 1 мартидан кечиктирмасдан тақдим этилади. Бўнак тўловлари бўйича ҳисоб-китоб маълумотнома тақдим этилиши бекор қилинди.


18:10 / 30.05.2017\nЎзбекистоннинг ЮНЕСКОдаги доимий вакили Лола Каримова-Тиллаева ва унинг турмуш ўртоғи Тимур Тиллаев Ўрта асрлар буюк алломаси ва мутафаккири Мирзо Улуғбек ҳаёти ва илмий мероси ҳақида ҳикоя қилувчи “Мирзо Улуғбек. Осмон тоқига қўйилган нарвон” номли ҳужжатли фильм яратилишида кинопродюсер сифатида иштирок этишди. Фильм режиссёри Баҳодир Юлдашев ушбу кинокартинада XV асрнинг буюк астрономи ҳамда Мовароуннаҳр ҳукмдори ҳаётидаги фожиалар, мушкулотлар ва зафарларни акс эттиришга ҳаракат қилди. Бу ҳақида Лола Каримова-Тиллаева ўзининг ижтимоий тармоқ саҳифалари орқали хабар берди.\n“Мирзо Улуғбек. Осмон тоқига қўйилган нарвон” ҳужжатли фильми яқин орада Искья ва Венецияда (Италия) бўлиб ўтадиган нуфузли халқаро кинофестивалларда иштирок этиши режалаштирилган.\n“Бу улуғ инсон ҳақида фильм яратиш ғояси менда кўп йиллар аввал пайдо бўлганди. Таъбир жоиз бўлса, Мирзо Улуғбек шахси болалагимдан мени ўзига мафтун этган. У наинки қомусий билимлар эгаси, етук олим ва сулҳпарвар ҳукмдор, балки ўз даври учун фавқулодда саналган хислатлар соҳиби ҳам эди. Сирасини айтганда, Улуғбек замон ва макон сарҳадларини ошиб ўтган умрбоқий сиймодир”, – дея таъкидлайди Лола Каримова-Тилляева.\n“Ушбу кинокартинани Ўзбекистонда туғилиб ўсган, мавзуни теран ҳис этадиган ижодкор яратиши керак эди. Бу жиҳатдан, Баҳодир фильмни суратга олиш ҳақидаги таклифимизни мамнуният билан қабул қилганидан хурсандман. У кўз очиб юмгунча улуғ олим ва ҳукмдор яшаган даврга шўнғиб кетди”.\nЛола Каримова-Тиллаева Мирзо Улуғбек


Туркия нашрлари ўтган ҳафта рейд пайтида қўлга олинган ўзбек фоҳишалари ҳақида бир нечта ҳабар чоп қилди.\nБу ҳабарларнинг бирида қўлга олинган ўзбек аëлларининг СПИД ва гепатитга чалингани ҳам айтилди.\nЎзбек фоҳишаси ҳақидаги хабарларни Дубай, Ҳиндистон, Малайзия, Қозоғистон ва Россия матбуоти ҳам ҳар ҳафта ëзади.\nҲатто жимитдек Грузияда ҳам фоҳишахона босилса, ичидан дувв этиб ўзбек қизлари чиқади.\nЎзбекистон ичида эса акасидан туққан, отаси зўрлаган ëки қўшнисида бўйига қолган мактаб ўқувчилари ҳақида гап сўз урчиган.\nБундай ҳабарлар фонида “ўзбек аëли иффатли, ўзбек аëли садоқат тимсоли, ўзбек аëли фалон, ўзбек аëли писмадон” дея гапирадиганлар ҳам бор.\nЎзбек аëли ҳижобга кирсин, ўзбек аëлини эркак доктор кўрмасин деган гап сўзлар ортидан ўзбек аëлининг авратини ҳимоя қилиш учун ҳудди душман дзотига кўксини қалқон қилган Матросов каби минглаб аврат ҳимоячилари чиқади.\nАйнан бу тоифа масалан Гулнора Каримованинг миллиард доллар ўғирлагани борасида лом мим демайди.\nЎзбек аëлининг боласини сотгани, мардикор бўлиб камситилгани ҳақида ҳам бу тоифани тили калимага келмайди.\nМавзуни биздан олдин ўрганган ҳурматли адибимиз Абдулла Қаҳҳорнинг 1935 йили ëзган “Майиз емаган хотин” ҳикоясидан иқтибос келтирмоқчи эдим. Қарасам ҳикояни тугал ўқишда ҳайр кўп экан.\nКелинг бирга ўқиймиз ва бугунги кунга Қаҳҳор кўзи билан қараб кўрамиз.\nМайиз емаган хотин\n— Сотиболдининг хотини дорихонада ишлайди, ҳар куни мингта одам билан жавоб-муомила қилади: ахир, биттаси бўлмаса биттаси кўз қисади-да! Мелиқўзининг хотини автобусда кондуктор, баъзан ярим кечада келади; иши эрта тугаган куни ҳам ярим кечагача юрса, айшини қилса эри билиб ўтириптими? Иззатилланинг синглиси бўлса артист — халойиққа қараб муқом қилади. Норбўтанинг қизи докторликка ўқийди, минтта ошнаси бор десанг-чи! Эркакларнинг ичида юргандан кейин нима бўлар эди! Бўйга етиб қолган қизларини мактабга юборган оталарга ҳайронман… Шулар хотинининг ёки қизининг ўйнашлик қилиб тургани устига кирса-чи, қуръон урсин агар, «бенават» деб чиқиб кетади… Пухта гап шу!\nОчиқ хотин-қизларнинг ҳар бир ҳаракатидан мулла Норқўзи бузуқликка далолат киладиган талай белгилар топади. «Етги қават парда ичида» ўтирадиган ўз хотини эса булар қаршисида кўзига фаришта бўлиб кўринади: намоз ўқийди, тўпиғидан юқорисини оврат ҳисоблаб, жиякли иштон кияди…\n— Чумолича кўринсам ҳам, кўринар эканман-ку ишқилиб! — деди хотин йиғламсираб.\n— Ҳар кимнинг гўри бошқа… Зериккан бўлсангиз, у дунё-бу дунё юзимни қора қилмасдан, жавобимни бера қолинг…\n— Ҳазилингиз қурсин!— деди чироқни пастлатаётиб,— кишининг имонини қочиради. Очилиш у ёқда турсин, очиқ хотинларнинг юзини ҳам кўрмайман, деб онт ичганман. Бир куни беш-олтита очиқ хотин орасига кириб қолиб, не вақтгача кўнглим ғаш, таъбим кир бўлиб юрдим. Тушимда раҳматлик дадамни кўрдим, мен билан гаплашмадилар. Гапни кўринг-а, айтгани кишининг юзи чидамайди: бегона эркакнинг қўли оқ сочни қорайтирар эмиш. Тавба қилдим…\n— Бо, худо, паранжини ташлаб кўчада юришга юзи чидагандан кейин уяти борми! Қуриб кетгурлар, бирам шармандаки… Тавба қилдим. Баданингда наминг борида беш-олтита эркакни кўрмасанг, умр бўладими, бу умр дейди-я! Тағин ҳам зилзила бўлиб ҳаммани ер ютмас экан-да! Тавба қилдим-ей…\nШунда ўтирганлардан бири, интиҳосиз гапдан зериқди шекилли, қаттиқ эснаб, деди:\n— Мен сизга айтсам, мулла Норқўзи, гап паранжида эмас. Николай замонида исловотдаги хотинлар бош яланг эмас эди-ку! Энди сиз ҳар нарса дейсизу, бунчалик эмас, кўзингизга шундай кўринади. Мана, мен сизга айтиб берай: умримда хотин-халажга суюқлик қилган одам эмас эдим, баҳорда қишлоққа кетаётиб йўлда бир хотинга ҳамроҳ бўлдим. Ит олиб кетаётган экан. Ҳали сиздай, менинг ҳам кўзимга бу хотин жуда тайёрга ўхшаб кўринди. Ҳазиллашдим, суюқлик қилдим. Индамаганидан кейин бир шама қилиб кўрай-чи, дедим. Итнинг оғзига чарм тўр тутиб қўйган экан, «жонидан, нега итингизнинг оғзини боғлаб қўйибсиз, кўчадан ўзи топиб егани яхши эмасми?» десам, «бунинг ҳам оғзи сизнинг оғзингиздай шалақ, эҳтиёт яхши-да» дейди. Терлаб кетдим. Орқамга қарамай бир қочдим… Шариат хотинни қаттиқ тутиш керак дейди-ю, аммо хотинни қанча қаттиқ тутсангиз, шунча ғафлатда қолишингизни пойлайди.\nЭҳтимол, шундайдир, аммо мулла Норқўзининг хотини покдомон. Агар мулла Норқўзи ўн йил юзига кулиб қарама-са, қопдан кўйлак, бўйрадан лозим кийишга мажбур қилса ҳам, пинагини бузмайди. Ҳар қандай хотин билан ҳам иноқ бўлавермаганининг ўзи ўта диёнатли, покдомон эканининг нишонасидир.\nУнинг биттаю битта ўртоғи бор. Бу хотин тўғрисида мулла Норқўзи шундай фикрда: агар фаришта илгари ўтган бўлса — шунинг онаси, энди туғилса — шунинг боласи бўлади, агар ҳозир ер юзида бўлса — шу хотиннинг ўзи. Шунча келади, ҳафталаб, ўн кунлаб туриб қолади, наинки шу чоққача мулла Норқўзига товушини эшиттирмаса!\nШариатни маҳкам ушлаган хотин шаҳарда иккита бўлса, бири — мулла Норқўзининг хотини, иккинчиси — шу! Намоз ўқийди, одатдаги рўзадан ташқари ашир ойида рўза тутади, заводдан чиққан нонни, ҳозирги кушхоналарда сўйилган молнинг гўштини емайди. У келиб турганда мулла Норкўзи ташқарида — меҳмонхонада ётиб юради ва уйини аллақандай нурдан мунаввар бўлгандек сезади. Шунинг учун бошқа меҳмонлардай сира унинг «иззати уч кун» бўлмайди, неча кун турса ҳам, товуқ гўштини қуймоққа ўраб, қаймоққа ботириб ейди. Узоқ туриб қолган вақтларида хотини:\n— Қуриб кетсин, кета қолмайди ҳам. Лабларим қуруқшаб кетди. Садқаи эркаклик кетинг, хилватга тортиб ўпишни ҳам билмайсиз! — деб чиқса, мулла Норқўзи уришиб беради:\n— Ўзингга муносиб гапни гапир! Енгил бўлма! Меҳмон — атойи худо.\n— Хўп, деяптилар, — деди мулла Норқўзининг хотини, — бу кишининг ҳам, менга ўхшаб, бошқа гапиришадиган ўртоқлари йўқ.\n— Хайр, майли. Аммо мен келгунча сени ёлғиз ташлаб кетмасин. Қўни-қўшнилар билан кирди-чиқди қилманглар.\nХотин кириб кетди. Мулла Норқўзи овқатини еб, чойга умидвор бўлиб ўтирганида, кўча эшигидан ёшгина бир хотин кириб келди; чиммати кўлида, важоҳатидан уйига ўғри кирган, ёрдамга киши чақиргани келган одамга ўхшар эди.\nМулла Норқўзига бир қаради-да, тўғри ичкарига йўналди. Эркакни кўра туриб юзини беркитмаганига мулла Норқўзининг ғаши келди ва шундай беибо хотиннинг ичкарига — фаришталар олдига киришини хоҳламади.\n— Ҳай хотин, дейман, қандоқ беҳаёсан! Жинними ўзи бу…\n— Войдод, халойиқ, бу қандай эркакки, хотинини бировга қўшиб қўйиб, ўзи эшик пойлаб ётади! Войдод хотинингга қўшгани бўйдоқ йигит қуриб кетганмиди! Иккита болам бор…\nОдамлар ажратмаганда бу хотин мулла Норқўзини ғажиб ташлар эди. Мулла Норқўзи оғзини ушлаганича четланди. Хотини эшик ёнида деворга суянганича турар, ранги мурданикидай, ўзи қалтирар эди.\nБегона хотин ҳушидан кетиб йиқилди. Икки киши — аёллар кириб, у фариштани уйдан олиб чиқишди. У атлас кўйлак, лозим кийган, бош яланг, оёқ яланг, ёшгина чиройли бир йигит эди. Ҳамма жим қолди. Бу сукунатни етмиш ёшлардаги бир чол бузди. У, мулла Норқўзига қўлини пахса қилиб деди:\n— Ҳу ўл, турқинг қурсин! Бошингга солайми шу билан! Маҳаллада сасиб, ўқувчи қизларга кун бермайсану, ўзинг нотўғри иш қиласан…\ndata-title="Майиз емаган ўзбек аëллари?" data-description="Туркия нашрлари ўтган ҳафта рейд пайтида қўлга олинган ўзбек фоҳишалари ҳақида бир нечта ҳабар чоп қилди. Бу ҳабарларнинг бирида қўлга ..." data-image="https://eltuz.com/wp-content/uploads/2016/04/rasm1157.jpg" data-url="https://eltuz.com/kozqarash/199484/" data-services="facebook,odnoklassniki,twitter,telegram" data-counter="ig">


«Тоттенҳэм» ўйинчилари Моуриньонинг танқидларидан норози\n«Тоттенҳэм» футболчилари бош мураббий Жозе Моуриньонинг хатти-ҳаракатларидан норози, деб хабар беради The Telegraph.\nЎйинчилар мутахассиснинг муваффақиятсизликларда муттасил равишда уларни айблайверишидан қониқишмаяпти. Хусусан, португалиялик мураббий бир неча бор ҳимоячиларнинг савияси пастлигига ишора қилди ва шу билан бирга уларда меҳнат этикети йўқлигини таъкидлади.\nҚайд этилишича, Моуриньонинг ҳимоячи Тоби Алдервейрелдга нисбатан айтган сўзлари футболчиларга ёқмаган. Мураббий ОАВга бельгиялик футболчи миллий жамоадан кеч қайтгани учун «Ньюкасл» (2:2) билан ўйнамаганини айтган, аслида эса Тоби ўйиндан бир неча кун аввал машғулотларга етиб келган.


“ЎЗИМНИ КЕЧИРОЛМАЙМАН” Ёхуд пушаймонлар гирдобида қолган она изтироблари\nНавоий шахар хокимлиги расмий сайти » Navoiy shahri » “ЎЗИМНИ КЕЧИРОЛМАЙМАН”\n01-11-2017 16:09 Navoiy shahri, Yangiliklar\nЯқинда таҳририятимизга бир аёл кириб келди. Афтидан, у жуда ғамгин, кўзлари тубида унсиз мунг, қайғу яширинган, бошида оқ рўмол, юзлари сўлғин ва ташвишли бир ҳолатда эди. Аёл билан саломлашганимиздан сўнг, у исм-фамилиясини, манзилини газетхонларга маълум қилмаслигимизни илтимос қилиб, ўз бошидан кечирганларини айтиб берди.\n– Турмуш ўртоғим Саъдулла ака оддий ҳунарманд бўлиб ишлайди, – дея сўз бошлади у. – Бир қиз ва икки ўғил фарзандни вояга етказдик. Қизимиз Сабоҳатни олий маълумотли қилдик, орзу-ҳавас ила турмушга бердик. Аммо у фарзандини дунёга келтириш пайтида кўп азоб кўрди, кўп қон йўқотиб, бир неча кун ҳушсиз ётди ва шундан қайтиб кўзларини очмади. Гулдек қизимдан айрилдим. Тақдир онани яратмасин экан. Яратса, бошига фарзанд доғини солмасин экан...\nКунлар кетидан кунлар ўтиб, икки ўғлим ҳам улғайиб, мактабни бирин-кетин тамомлашди. Мен ҳамон қизимни унута олмасдим ва энди ўғилларимни уйлантириб, қиз набира кўриш истагида юрардим. Ўғилларим коллежни тамомлагач, ишга киришди. Энди уларни уйлантириш ҳаракатига тушдим. Мен ҳам қўшниларимдек данғиллатиб тўй қилишни истардим. Бунинг учун жуда кўп маблағ керак эди. Оддий уй бекасиман, турмуш ўртоғимнинг топгани эса тўй қилиш учун ҳам етмасди. Шу сабабли катта ўғлим Фурқатжонни чет давлатга ишлаш учун юбордик. Куз ойларида менинг хоҳиш-истагим билан ўғлим хорижга ишлаш учун кетди.\nФурқатжон ўн кун деганда қўнғироқ қилиб, Россиянинг чекка бир вилоятига етиб боргани ва у ерда иш бошлаганини айтди. Қўлида гулдек ҳунари бор ўғлим у ерда одамларнинг уйини таъмирлаш ва ҳунармандчилик билан шуғулланар экан. У ҳар ой уйимизга пул жўнатар ва бундан мен жуда хурсанд эдим.\nЎғлим туфайли пулимиз анча кўпайиб қолди. Бирмунча вақт ўтиб, кичик ўғлим Сайфуллани ҳам акасининг орқасидан жўнатиш фикри хаёлимга келди. Шаҳримиздаги кичик бир корхонада ишлаб юрган ўғлим аввалига бунга рози бўлмади. Аммо мен ҳали олдимизда кўп ташвишларимиз, тўйларимиз борлигини айтиб, уни хорижга боришга кўндирдим. Менинг маслаҳатим билан у ишидан бўшаб, хорижга йўл олди. Шу билан уйимиз ҳувиллаб қолди.\nЙўлга чиқиш олдидан унинг "Дада, она, сизларни ёлғиз ташлаб кетгим келмаяпти. Шу ишни бекор қилаяпмиз”, деган сўзлари ҳали-ҳали қулоқларим остида жаранглайди.\nОрадан бирмунча вақт ўтиб, катта ўғлим қўнғироқ қилди ва ўз бошлиғи билан ойлик маош масаласида чиқишолмагани, бошқа шаҳарга ишлаш учун кетаётгани ҳақида маълум қилди. Шу сабабли Сайфулла ўғлим акаси билан учраша олмай роса қийналибди. Бегона юртда бир ой деганда Сайфулла ниҳоят ўзбекистонлик одамларга учрабди. Улар билан катта бир иншоот қурилишида оддий қурувчи бўлиб ишларкан. Бу ҳақда қўнғироқ қилиб, мени хабардор қилиб турди.\nАфсуски, орадан 9-10 ойлар ўтиб, катта ўғлим Фурқатжон пул ҳам жўнатмай қўйди, қўнғироқ ҳам қилмайдиган бўлди. Мен бундан хавотирга туша бошладим. Шунда тез ва осон пул топиш ниятида мен болаларимни бегона юртларга ишлаш учун юбориб, катта хато қилганимни англадим. Шу сабабли турмуш ўртоғим эшикдан кирсам ҳам, чиқсам ҳам мени уришиб, сўкадиган бўлди.\nМаълум бўлишича, Фурқатжон яхши иш, яқин ҳамроҳ, тайинли бошпана топа олмай, роса қийналибди. Паспортини эса иш топиб бераман деган киши олиб қўйибди. Нияти қора, разил кишилар уни ойлаб оғир ишларда ишлатиб, маош бермабди. Пешонамда ҳаётнинг аччиқ синовлари кўп экан. Совуқ қиш кунларининг бирида, эрталаб уйимиз олдига бир машина келиб тўхтади. Қўшни вилоятдан келган, Фурқатжонни танийдиган бу йигит ўғлим ишлаб турган жойида бахтсиз ҳодиса туфайли вафот этгани, уни энди олиб келишга боришимиз лозимлигини айтиб кетди. Қўшнилару қариндошлардан қарз олиб, минг азобда ўғлимни дадаси уйга олиб келди. Ўз оёғи билан, ўйнаб- кулиб кетган болам бир йил ўтиб, вафот этиб, жонсиз ҳолатда уйга қайтганини кўрганимда дунё кўзимга қоронғу бўлиб кўринди. Ўғлимни сўнгги манзилига қўйгач, ўзимга келолмай, қон босимим кўтарилиб, бир ойча касалхонада ётдим...\nЎғлим Сайфуллага бу ҳақда айта олмадик. У билан тез-тез телефонда гаплашиб турардим. Қишнинг аёзли, совуқ кунларига келиб, тиним билмай, кечаю кундуз ишлаётган ўғлим касал бўлиб қолибди. Болам бечора ёшлик қилиб анча вақт йўталиб юрса-да, ўтиб кетар деб даволанмабди. Аммо иситмаси кўтарилиб, оғир аҳволда қолгач, шифокорга борибди. Ёнгинамда соғ-саломат юрган болам совуқ, зах жойларда яшагани, ишлагани, ўз вақтида иссиқ овқатини еб, ҳузурида юрмагани учун ўпкасини шамоллатиб қўйган экан. Уни касал ҳолида уйимизга олиб келиш ҳам осон бўлмади. Бу ерда уни кўп даволатдик. Бироқ у ўша юртда оғир шароитда ишлаган ва сил касаллигига дучор бўлган экан. Кўп ўтмай у ҳам вафот этди. Биласизми, мен катта ўғлимни хорижга жўнатиб, бир хатога, иккинчи ўғлимни жўнатиб, яна бир хатога йўл қўйдим. Фарзандларим, турмуш ўртоғим олдида қилган калтабинлигим, хатоларим мени виждон азобига қўймоқда. Болаларим менинг арзимас ҳавойи орзуларим йўлида ўн гулидан бир гули ҳам очилмай, вафот этишди. Мен эса шунча пушаймонлар, изтироблар билан шу дунёда яшаб юрибман. Уч боламиздан айрилиб, ҳувиллаган ҳайҳотдек уйда ёлғиз қолдик. Отажон, онажон деб чақирадиган фарзандимиз йўқ. Қилган хатоларим учун мен ўзимни асло кечиролмайман.\nСинглим, сиз буни газетага ёзинг, барча оналарга бонг уринг. Токи, менинг тақдирим бошқа ҳеч бир аёлнинг ҳаётида такрорланмасин, аччиқ қисматим барчага сабоқ бўлсин. Ҳеч бир она мендек бойлик, мол-дунё деб фарзандларини ноқонуний тарзда нотинч, бегона юртларга жўнатишмасин ва улардан бевақт айрилиб қолишмасин. Ҳар бир ишни қилишда турмуш ўртоғи, яқинлари, маҳалла фаолларининг маслаҳатига амал қилишсин. Чунки бир куни улар ҳам мендек фарзанд доғида куйиб ўтишмасин, дейман.\nСАХОВАТПЕША ИНСОНЛАРГА РАҲМАТ!\nЮКСАК ЭЪТИБОРДАН ҚУВОНЧИМИЗ ЧЕКСИЗ\nБУ КУНЛАРГА ШУКРОНА АЙТАМАН


Ёшлар таълим тарбиясида нималар талаб этилади?\nЖамиятимизда сиёсий фаоллик ортиб, барча соҳада чуқур ислоҳотлар амалга оширилмоқда. Бундан кўзланган асосий мақсад – “Инсон манфаатлари ҳамма нарсадан устун” деган оддий ва аниқ-равшан тамойилни амалга ошириш устувор аҳамиятга эга бўлган демократик давлат ва адолатли жамият барпо этишдан иборат”.\nПрезидентимиз Шавкат Мирзиёев Бирлашган Миллатлар Ташкилоти Бош Ассамблеясининг 72-сессиясидаги нутқида айнан шу масалага алоҳида эътибор қаратди.\nДавлатимиз раҳбарининг, айниқса, минтақанинг куннинг энг ўткир экологик муаммоси Орол фожеаси ҳақида таклиф, фикр-мулоҳазалари жаҳон ва минтақа жамоатчилиги эътиборини қозонди. Бугун бир денгизнинг қуриши чиндан ҳам оғир экологик ҳолат бўлиб, у келтириб чиқарадиган турли оқибатлар минтақа учун катта фожиа саналади. Шу боис Ўзбекистон Орол фожиаси ва ундан жабр кўрган аҳолига амалий кўмак бериш борасида шу йили БМТ томонидан қабул қилинган махсус дастурнинг тўлиқ амалга оширилиши тарафдори эканлигини маълум қилди.\nЮртбошимиз нутқида кўплаб янги таклиф ва ташаббуслар билдирилди. Жумладан, 2 миллиард кишидан иборат дунё ёшларини ижтимоий қўллаб-қувватлаш, уларнинг ҳуқуқ ва манфаатларини ҳимоя қилиш борасида кўп томонлама ҳамкорликни ривожлантириш, бугунги глобаллашув шароитида ёшларга оид сиёсатни шакллантириш борасида амалга оширилиши лозим бўлган халқаро ҳуқуқий ҳужжат - БМТнинг Ёшлар ҳуқуқлари тўғрисидаги халқаро конвенциясини ишлаб чиқишни таклиф этди. Бу, албатта, бежиз эмас. Чунки мамлакатимизда ёшлар масаласига давлат сиёсати даражасида эътибор қаратилмоқда.\nПрезидентимиз Шавкат Мирзиёев Ўзбекистон Республикаси раҳбари сифатида биринчи имзолаган қонун ҳужжати ҳам “Ёшларга оид давлат сиёсати Дастури тўғрисида”ги Қонун бўлди. Ёшларни ҳар томонлама мукаммал этиб вояга етказишда мазкур қонун муҳим аҳамиятга эга. Ёшлар ҳар қандай мамлакат ва жамиятда улкан ижодий, интеллектуал, ижтимоий-сиёсий куч саналади. Ана шу куч ва салоҳиятни юрт тинчлиги, Ватан тараққиёти ва халқ фаровонлиги йўлида сафарбар этиш бугун бутун инсониятнинг асосий вазифасига айланиши керак.\nТаъкидлаш жоиз, Ўзбекистон “Миллий тикланиш” демократик партияси ёшлар масаласида ўз позициясига эга. ЎзМТДП сайловолди Платформасида ёшларга ҳар томонлама ғамхўрлик кўрсатиш, кенг билимли, эркин фикрлайдиган, ўз қарашларида миллий ғоямизга таянган, ўз хатти-ҳаракати, ҳаёт тарзи билан миллий маънавий қадриятларга, ватанпарварлик ва инсонпарварлик ғояларига садоқатли ёшларни тарбиялаб етиштиришни ўзининг асосий бурчи деб билиши устувор вазифа этиб белгиланган.\nХулоса қилиб айтганда, дунёнинг нуфузли минбаридан билдирилган муҳим вазифалар партиямиз фаоллари ва депуатлик гуруҳларидан ушбу жараёнда янада фаол бўлишни талаб этади.\nЖанубий Корея прокуратураси президентдан кўрсатмалар беришни талаб қилди\nТадбиркорлик фаолиятини ривожлантиришга нималар тўсиқ бўлмоқда?\nНаманганда бугунги кунда кичик бизнес ва хусусий тадбирокрлик субъектларининг ялпи ҳудудий маҳсулотдаги улуши 75 фоиздан ошди, шунингдек иш билан банд аҳолининг 78 фоиздан ортиғи айнан шу соҳада меҳнат қилмоқда.\nэтилади таълим тарбиясида талаб нималар Ёшлар


ЎзА - Баҳодир Қобулдан эна йўл тафти...\nБаҳодир Қобулдан эна йўл тафти...\nАлишер Навоий номидаги Тошкент давлат ўзбек тили ва адабиёти университетида Ўзбекистон Ёзувчилар уюшмаси аъзоси Баҳодир Қобул билан учрашув бўлиб ўтди.\nЎзбекистон Ёзувчилар уюшмаси билан ҳамкорликда ташкил этилган тадбирда университет ўқитувчилари, адабиётшунослар, талаба-ёшлар иштирок этди. Профессор Баҳодир Карим адиб ижоди ҳақида илиқ фикрлар билдирди. Адибнинг “Боғдагул”, “Эна йўл”, “Эна шамол”, “Ўсмирлик” каби китоблари ва бадиий асарлари тили ҳақида гапирди.\nБаҳодир Қобул ўзининг юксак илми ва салоҳияти билан ажралиб туриши, ўзининг кўнгил дунёсида яшаши, ёзганларида катта сабоқ, катта илм борлиги, шунинг учун уни англаш тафаккур талаб этиши ҳақида гап борди. Ўзбек тилини яхши ўрганиш учун ҳам адиб ижодига мурожаат қилиш кераклиги таъкидланди.\n– Кўп киши шеърларингизда халқона оҳанглар кўп, Жиззах қишлоқларининг шеваларидан кўп фойдаланасиз, биз тушунмаймиз, дея эътироз қилишади, –деди Баҳодир Қобул. – Аммо мен ижодимда фақат ўзим яшаган қишлоқ шеваси билан чекланиб қолмасдан, бутун Ўзбекистондаги турли шевалардан фойдаланишга ҳаракат қиламан. Чунки тилнинг энг гўзал шакли бу – шева. Сўзни севишим, сўзни англашим Ҳазрат Алишер Навоий асарларини тушуниб ўқиганимдан, Заҳириддин Муҳаммад Бобурнинг “Бобурнома”сини билганимдан бошланган. Ўзим жуда кўнгилчан, ўқиган асарларим таъсирида яшасамда, ёзганларимда таъсир ёки тақлид мавжуд эмас. Ижодий ишларимни эса эълон қилишга шошмайман.\nАдабий учрашув қизғин савол-жавоб шаклида давом этди. Шоир шеър ўқиди. Учрашувда фаол иштирок этган ёшларга адиб дасхати туширилган китоблар совға қилинди.\nДилобар МАМАТОВА, Отабек МИРСОАТОВ (сурат), ЎзА


Дилором Турсунова: коронавирус билан эмлангандан сўнг вирусни юқтирмасликка ҳеч ким 100% кафолат бермайди Ўзбекистон янгиликлари\nДилором Турсунова: коронавирус билан эмлангандан сўнг вирусни юқтирмасликка ҳеч ким 100% кафолат бермайди\n24 July 2021, 09:57\nЎзбекистон, Тошкент – Batafsil.uz. Коронавирус билан эмлангандан сўнг вирусни юқтирмасликка ҳеч ким 100% кафолат бермайди. Бу ҳақда Санитария-эпидемиологик осойишталик ва жамоат саломатлиги хизмати вакциналар ва иммунопрофилактика бўлими бошлиғи Дилором Турсунова айтиб ўтди.\n“Коронавирус билан эмлангандан сўнг вирусни юқтирмасликка 100% ишонч билан жавоб бериши қийин. Нафақат ZF-UZ-VAC2001 вакцинаси, балки бошқа вакциналар билан эмланган фуқаролар ўртасида ҳам касалликни юқтириш ҳолатлари кузатилмоқда. Бироқ айнан эмланган фуқаролар касалликнинг аломатларини енгил кўринишда ўтказаётганлари қайд этилган”, -деди у.\nТурсунованинг айтишича, вирусни юқтириш ҳолатлари асосан вакцинанинг 1-дозаси билан 2-дозасининг оралиғида эмланган фуқароларда кузатилган. Бироқ 3-дозани қабул қилган аҳоли ўртасида вирусга чалинганлар деярли тасдиқланмаган.\nЎзбекистонда коронавирусга қарши асосан Хитой-Ўзбекистон ZF-UZ-VAC2001 вакцинаси қўлланилмоқда. Унинг самарадорлиги 95 фоиздан ошиб, антитаначалар бир йилдан икки йилгача сақланиб туради.


ИнтерФУТБОЛ :: Умид қиламизки, бугун Омад ҳам "Пахтакор" либосида майдонга тушади!\nУмид қиламизки, бугун Омад ҳам "Пахтакор" либосида майдонга тушади!\nҲа, бугун "Пахтакор" Осиё чемпионлар лигаси чорак финалида ўйнайди. Ҳа, бугун Тошкентнинг жамоаси форслар устидан ғалаба қозонган тақдирда ҳам ярим финалда Саудия клубларидан бирига тўқнаш келади.\nОФК ҳали мусобақа форматига ўзгартириш киритгани йўқ. Чорак финалдаги ғалаба финалга йўлланма бермайди. Лекин! Бугун "Пахтакор" Ғарбий минтақада плей-оффда иштирок этаётган 3та жамоанинг энг кучлисига қарши майдонга тушади. "Ан-Насср" ва "Ал-Аҳли"га ҳурмат сақлаган ҳолда айтиш керакки, "Персеполис" айни пайтда хавфлироқ жамоа.\nТўғри, бундай босқичларда кучсиз жамоаларнинг ўзи бўлмайди, ҳар бир жамоадан хавф кутиш керак, "ва ҳоказо, ва ҳоказо" каби фикрларни билдириш мумкин. Лекин эйнштейннинг нисбийлик назариясини қўллаган ҳолда айтадиган бўлсак, барибир "Персеполис" нисбатан кучли жамоа. Таркибида эрон миллий терма жамоасининг Саид Жалол Ҳуссайний, Воҳид Амирий каби бир қатор футболчилари тўп сурадиган клубга қарши тушишни кўпчилик футбол мухлислари исташмаётганди. Қуръа эса туғилганидан бери "кўзойнак тақишини" яхши биламиз: яна Эрон, яна форслар...\nГуруҳнинг сўнгги ўйинида ҳам, нимчорак финалда ҳам Эрон клубларини мусобақадан чиқариб юборди жамоамиз. Энди "Персеполис" уларнинг аламини олиш учун ҳам икки карра иштиёқ билан тўп суради. Тўғри, бу жамоада ҳам муаммолар бор. Пандемия ҳамма жамоага бирдек таъсир кўрсатган. Ҳар уч кунда ўйин ўтказиш анча куч талаб қилмоқда.\nФутболчилар жисмоний жиҳатдан толиқиб қолишяпти. Агар бугун "Пахтакор" ғалаба қозонадиган бўлса, у ёғи осон кечади. "Персеполис"ни ютган жамоа "Ан-Наср" ёки "Ал-Аҳли"дан ўтишига шахсан мен ишонаман. Сиз-чи?


Қайтар дунё деганлари ростдир - Fitrat.uz\nБош саҳифа / Мақолалар / Қайтар дунё деганлари ростдир\nFevral 20, 2017\tҚайтар дунё деганлари ростдирda fikr bildirishni o'chirish 659 Кўришлар\nعَنْ أَبِي هُرَيْرَةَ رضي الله عنه قَالَ: قَال َ رَسُولُ الله صَلى اللهُ عَلَيْه وَسَلَمَ: «عِفوا عَنْ نِسَاءِ الناسِ تَعِف نِسَاؤَكُمْ وَبِروا آبَائَكُمْ تَبِركُمْ ابْنَاؤُكُمْ». رَوَاهُ مُسْلِمٌ\nАбу Ҳурайра розияллоҳу анҳу айтадилар: “Росулуллоҳ соллаллоҳу алайҳи ва саллам: “Бошқа инсонларнинг аёлларига нисбатан иффатли бўлинг. Аёлларингиз ҳам иффатли бўлурлар. Ота-оналарингизга яхшилик қилинг, фарзандларингиз ҳам сизларга яхшилик қилур”, дедилар.(Имом Муслим ривояти).\nҲақиқитда, Пайғамбаримиз соллаллоҳу алайҳи ва саллам гўзал одоб-ахлоқ муаллимидирлар. У зот ўз умматларини фазилатли гўзал хулқлар асосида тарбия қилдилар. Ўзларининг Пайғамбар қилиб юборилишларидан кўзланган мақсадни баён қилиб: “Мен карамли хулқларни тамомига етгазиш учун юборилдим”, деганлар. Ушбу биз ўрганаётган ҳадиси шарифда ҳам энг муҳим ишларни баён қилмоқдалар.\nАгар сиз ўзингиз иффат ва поклик билан ҳаёт кечирсангиз, албатта, аёлларингиз ҳам иффатли ва покиза бўлурлар. Агар иффатингизни сақласангиз ва разилликлардан ўзингизни тийсангиз, эвазига Аллоҳ аёлларингизни ҳам турли бузуқлик, алдов ва фитналардан омонда сақлайди. Аллоҳ таоло шундай марҳамат қилади:\nٱلْخَبِيثَتُ لِلخَبِيثِينَ وَٱلخَبِيثُونَ لِلخَبِيثَتِ وَٱلطَّيِّبَتُ لِلطَّيِّبِينَ وَٱلطَّيِّبُونَ لِلطَّيِّبَتِ\n“Нопок аёллар нопок эркаклар учун, нопок эркаклар нопок аёллар учундир. Покиза аёллар покиза эркаклар учун, покиза эркаклар покиза аёллар учундир”. (Нур сураси 2 6 -оят).\nБир ёши улуғ отахон тижорат мақсадида сафарга отланган ўғлини кузата туриб, ўғлига: “Ўғлим, синглингни муҳофаза қил! Синглингни эҳтиёт қил!”, деб, бир неча бор тайинлади. Ўғил ҳам отасига итоаткорона: “Хўп бўлади”, “Хўп бўлади, отажон”, дедию, ўзига ўзи: “Қандоқ қилиб синглимни эҳтиёт қиламан? Ахир у уйда, мен эса олисда бўлсам”, деб савол берди.\nСафарда юрганида бир чиройли қизга кўзи тушиб, уни ёқтириб қолди. Орқасидан пайт пойлаб юриб, қиз ёлғиз қолганда бир ўпиб олди. Кейин бу хатосидан хижолат бўлиб ортига қайтди. Кунлар ўтиб уйига қайтганда, отаси: “Ўғлим мен сенга синглингни эҳтиёт қилгин, демаганмидим?! Агар сен ҳам зиёда қилганингда, у ҳам зиёда қилган бўлар эди” деди. Маълум бўлишича у сафардалигида синглисини ҳам бир йигит ўпиб қочган экан. Йигит отасининг насиҳатини тушуниб етиб, қилмишидан пушаймон бўлди.\nАгар сиз ота-онангизга яхшилик қилсангиз, албатта, Аллоҳ таоло фарзандларингизни ҳам сизга итоаткор, ғамхўр қилиб қўяди. Чунки, ота ёки онасининг ўз ота-оналарини эъзозлаб, эҳтиром кўрсатиб ва ҳурмат билан муомала қилганини кўрган фарзандлар ота-онанинг мартабаси улуғ, қадри юксак ва ҳар қандай юксак эҳтиром ва қадрлашга ҳақдор эканларини билишади. Натижада, улар ҳам ота-оналарига шундай муомала қиладилар. Бу воқеъликдаги барча гувоҳи бўлиб турган ҳақиқатдир. Агар сиз ота-онангизга яхшилик қилсангиз, албатта, Аллоҳ таоло сизга ҳам фарзандингизни меҳрибон қилиб қўяди. Агар аксинча бўлса, Аллоҳ асрасин, натижа ҳам бунинг акси бўлади.\nАрабларда бир нақл бор: “Мукофот амалнинг жинсидан бўлади”, яна ҳам соддароқ қилиб айтганда халқимизнинг: “Қилмиш қидирмиш” ёки “Қайтар дунё”, каби ҳикматли гаплари мисол бўлади. Собит Буноний раҳматуллоҳи алайҳ айтадилар:\n“Бир киши отасини бир жойда ураётган эди. Шунда баъзи кишилар унга насиҳат қилиб: “Бу нима қилганинг, Аллоҳдан қўрқмайсанми”, дейишди. Шу пайт ота: “Қўяверинг! Уни айбламанг! Чунки, мен ҳам отамни шу ерда урган эдим. Мана ўзимга қайди” деди.\nЯна бир йигит қариб қолган отасидан қутилиш мақсадида бир ташландиқ жойдаги қудуққа ташлаб келиш учун отасини елкасига опичлаб йўлга чиқди. У қудуққа яқинлашган пайтда отаси йиғлаб: “Болам, мени бу қудуққа ташлама! Чунки мен ҳам ўз отамни шу қудуққа ташлаган эдим” деб, хўрсиниб-хўрсиниб йиғлади. Шу пайт йигитнинг кўзи очилди. Агар у шу ишни қилса, эртага албатта ўзига ҳам болаларидан қайтишини англаб етди. Бу ишидан қайтиб, астойдил тавба қилиб истиғфор айтди. Отасини уйига олиб келиб парваришлаб ғамхўрлик кўрсатди.\nТошкент вилояти Зангиота тумани “Фатҳ” жоме масжиди\nимом-хатиби Баҳодир Раҳматуллаев\nАввалги Имом Раббоний мактуботлари\nКейинги Зангиота тумани Аммор ибн Ёсир жоме масжидида таровеҳ намози, 1436


Ҳамрдан жонли нарсалар ясаш — Зикр аҳлидан сўранг\nСаволлар › Мавзу: Ҳалол ва Ҳаром › Ҳамрдан жонли нарсалар ясаш\nDildora сўради 3 ой аввал\nАссалому алайкум! Ҳурматли Зикир аҳли жамоаси, бир саволим бор eди излаш ҳизматидан тўлиқ жавоб тополмадим. Пишириқлар учун мултфилм қаҳрамонлари шаклини мастика ҳамиридан ясаб тижорат қиламан. Аллбатта одам ва ҳайвон шаклларини ясашга тўғри кeлади. Бунга шариатда рухсат бeриладими? Яъни жонли шаклларни торт ва пишириқлар учун ясашга шаръан рухсат борми? Илтимос тўлиқроқ жавоб бeрсангизлар, чунки ҳаром пул топаяпман дeган гумоним бор. Жавобингиз учун олдиндан раҳмат.\nБунга шаръан рухсат йўқ. Ҳатто уларни суратини чизишга ҳам рухсат йўқ.\nأَنَّ عَبْدَ اللهِ بْنَ عُمَرَ رَضِيَ اللهُ عَنْهُمَا أَخْبَرَهُ، أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ: إِنَّ الَّذِينَ يَصْنَعُونَ هَذِهِ الصُّوَرَ يُعَذَّبُونَ يَوْمَ الْقِيَامَةِ يُقَالُ لَهُمْ أَحْيُوا مَا خَلَقْتُمْ


Ҳаж ибодатига йўл олган зиёратчиларимизнинг охирги гуруҳи Мадинага етиб келдилар Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ҳаж ибодатига йўл олган зиёратчиларимизнинг охирги гуруҳи Мадинага етиб келдилар 12:01, 06 сентябрь 2016\tЎзбекистондан Ҳаж ибодатига йўл олган зиёратчиларимизнинг охирги гуруҳи ҳам Тошкент - Мадина йўналиши бўйлаб Мадинаи мунавварага соғ ва саломат етиб келдилар. Ҳозирда Макка ва Мадинада бўлиб турган ҳожиларимиз ҳажнинг асосий арконларини адо этиш учун тайёргарлик кўрмоқдалар, дея хабар беради Дин ишлари бўйича қўмита матбуот хизмати. Маълумки, Зулҳижжа ойининг 8-куни зиёратчиларимиз Мино водийсига йўл оладилар. Мино водийси Маккадан 5-6 км масофада жойлашгандир. 9-куни эса, ҳажнинг фарзларидан бири Арафот водийсида ҳозир бўлиб турадилар. Бу ерда Ҳажнинг вожиб амалларидан бири — шайтонга тош отиш бажарилади. Бу масканда ҳожилар бир муддат дунё ҳою-ҳавасларини унутишга ҳаракат қиладилар. Ўзбекистонлик ҳожиларимиз ҳам Зулҳижжа ойининг саккизинчи тунида ҳажни ният қилиб, меҳмонхонада эҳромга кирадилар. Ҳамманинг кийими бир хил икки парча оқ матодан иборат бўлиб, Аллоҳ таоло олдида ўзининг хокисорлигини изҳор этади. Шундан сўнг, юртдошларимиз яна Мино водийсига йўл оладилар. У ерда ўзларига ажратилган чодирларга жойлашиб, дуо ва ибодат билан машғул бўладилар. Муфассирлар Қуръони каримдаги “Саноқли (маълум) кунларда Аллоҳни (кўпроқ) зикр қилингиз!” (Бақара сураси, 203-оят) ояти карима Зулҳижжа ойининг Мино водийсида туриладиган кунларига ишора борлигини тафсир қилишган. Шунинг учун бу ерда қилинган ибодатларнинг савоби улуғ ва дуолари мустажобдир. Бундан ташқари, ҳожилар уламоларимиз томонидан қилинган мавъизаларни завқ билан тинглаб, қалблари тақво билан зийнатланади.


Қозоғистон Афғонистон ва Ўзбекистонга гуманитар ёрдам юборади\nҚозоғистон Швейцарияга 40 турдаги маҳсулотларни етказиб бериши мумкин\n2020 йилда 11 мингга яқин этник қозоқ ватандош мақомини олди\nNUR-SULTAN. Kazinform – Қозоғистон ҳукумати Афғонистон Ислом Республикаси ва Ўзбекистон Республикасига гуманитар ёрдам юборади. Шу муносабат билан Бош вазир Асқар Мамин томонидан имзоланган қарор «Адолат» («Әділет») ахборот-ҳуқуқий тизимида эълон қилинди, дея хабар беради Kazinform мухбири.\n«Қозоғистон Республикаси Ташқи ишлар вазирлиги расмий гуманитар ёрдам олувчиларни аниқлаб, уни таъминлаш бўйича чора-тадбирларни мувофиқлаштирилишини таъминлаши керак. Қозоғистон Республикаси Индустрия ва инфратузилмаларни ривожлантириш вазирлиги юкларни Афғонистон Ислом Республикаси ва Ўзбекистон Республикасига етказиб беришни таъминласин. Қозоғистон Республикаси Миллий иқтисодиёт, Ташқи ишлар, Молия, Индустрия ва инфратузилмаларни ривожлантириш вазирликлари ушбу қарордан келиб чиқадиган чораларни кўрсин», - дейилади ҳужжатда.\nҚарор имзоланган кундан бошлаб кучга киради.\nҲужжатга кўра, Афғонистонга асосан тўшак-ўрин ва кийим-кечак кўринишидаги гуманитар ёрдам кўрсатилади, Ўзбекистонга эса 600 тонна олий навли буғдой уни, 100 минг литр ўсимлик ёғи, 50 минг дона сут консервалари, ва бошқа моддий ёрдам юборилади.\nАфғонистон Ислом Республикаси ва Ўзбекистон Республикасига кўрсатиладиган расмий гуманитар ёрдамнинг моддий қиймат рўйхати билан мана бу ҳаволада танишиш мумкин.\n#Қозоғистон ва Осиё мамлакатлари #Марказий Осиё


Қозоғистонда саноат маҳсулотлари 21,7% фоиз арзонлашди\n2 Июнь 2020 09:54\nNUR-SULTAN. Kazinform – Қозоғистон саноат ишлаб чиқарувчилари жорий йилнинг дастлабки беш ойида (2019 йилнинг декабридан 2020 йил майигача) нархларни 19,5 фоизга туширишди, деб хабар беради Kazinform мухбири ҚР Молия вазирлиги статистика қўмитасига таяниб.\nНархлар тоғ-кон саноатида 36 фоизга, қайта ишлаш саноатида 0,2 фоизга пасайди. Саноат маҳсулотлари 21,7 фоизга, саноат хизматлари 2,9 фоизга арзонлашган.\n«Сўнгги бир ой ичида мазут ишлаб чиқарувчи корхоналар нархларни 50,7% пасайтирди, нефть - 46,7%, суюлтирилган пропан ва бутан - 23,2% га, бензин - 10,5%, дизел ёқилғиси - 6,8% арзонлашган бўлса, металл рудаси – 12,3%, табиий газ - 5,3%, кўмир - 1,3% қимматлашди. Рухнинг нархи 16,7% га, қўрғошин - 11,6% га, алюминий - 9,4% га, мис - 6,3% га, қора металлар прокати - 3,6% га, қимматбаҳо металлар 11,8% га қимматлашди», - дейилади хабарда.\nЁрма маҳсулотларининг нархи 9,6% кўтарилган, буғдой уни - 8,8%, қорабуғдой уни - 5,7%, мол гўшти - 6,8%, парранда гўшти - 2,3%, чой - 6,4%, макарон маҳсулотлари - 5,5 фоиз, гуруч - 5,1 фоиз, шакар - 4,9 фоиз, сут маҳсулотлари - 3,4 фоиз, кунгабоқар ёғи - 3 фоиз, нон - 2,8 фоиз қимматлашган.\nКалит сўзлар: ҚР Молия вазирлиги, Ишлаб чиқариш,


Сунъий интеллект кутилган натижани берадими? - hudud24.uz\n2021, 06-Mart | 06:56\nБош саҳифа Янгиликлар Жаҳон Сунъий интеллект кутилган натижани берадими?\n11:11 / 10-02-2020\nМосквада беш йил ичида сунъий салоҳият синовдан ўтказилади ва яқин вақт ичида бундай қонун лойиҳаси Давлат Думасига тақдим этилади. Қонун лойиҳаси Президент Владимир Путиннинг сунъий ақл доирасига эришиш зарурияти ҳақидаги мурожаатига биноан 15 январдаги федерал йиғилишда кўриб чиқиш ва бажарилишини белгилаш мақсадида ишлаб чиқилган.\nТажрибадан мақсад — Россия иқтисодиёти ва бизнесининг ривожи, шунингдек, россияликларнинг яшаш тарзини кўтариш ва давлатнинг мудофаа имкониятларини оширишдан иборат. 2020 йил 1 июлдан шаҳар ва ижтимоий ҳаётнинг кўп доираларида ушбу тажриба старт олади. Лойиҳада “Касперский лабораторияси”, “Яндекс” ва “Сколково” лабораториялари иштирок этиши кўзда тутилган.\nЎтган йили Иқтисодий ривожланиш вазирлиги ва Стратегик тадқиқотлар маркази томонидан амалдаги қонунчилик билан ҳали тартибга солинмаган, технологияларнинг ривожланишига имкон берадиган “Рақамли инновациялар соҳасидаги экспериментал ҳуқуқий режимлар тўғрисида”ги қонун лойиҳаси тақдим этилди. Олдинги сўровномага кўра, русларнинг 48 фоизи сунъий интеллектга қизиқиш билдирмоқда.\nАввалги мақолаҚурилиш соҳасида АКТни ривожлантириш маркази тузилмаси тасдиқланди\nКейинги мақолаҲиндистонда сув қувурларидан спиртли ичимлик оқа бошлади


Покистон вазири Афғонистонга ташрифини бошлади\n28 июн 2022, Тошкент вақти: 05:37\nПокистон ташқи ишлар вазири Шоҳ Маҳмуд Қурайшийнинг Афғонистонга сафари бошланди.\nБу ерда Покистон расмийси афғонистонлик ҳамкасби Рангин Додфар Спанта ва мамлакат президенти Ҳомид Карзай билан музокаралар ўтказди.\nМузокаралардан аввал Афғонистон ташқи ишлар вазири Рангин Додфар Спанта Покистон ҳукуматининг ўз ҳудудидаги қабилалар етакчилари билан тузган ўзаро тинчлик сулҳини кескин танқид қилди. Афғонистон расмийси мазкур келишувни жангариларга ён босиш ўлароқ баҳолади.\nПокистон Ташқи ишлар вазирлигининг билдиришича, Шоҳ Маҳмуд Қурайший Кобулдаги музокаралар чоғида Афғонистондан Покистон ҳудудига амалга оширилаётган ракета ҳужумларини муҳокама этишни режалаштирган.


Парацетамолдың қәўипли тәрепи мәлим етилди » Zaman.uz\nПарацетамол дәриси жынысый гормонларға унамсыз тәсир етип, бийперзентликке ямаса ҳәмилениң раўажланыўында нуқсанлар қәўпин жоқарылатады. Бундай жуўмаққа Сан-Диегодағы Human Longevity шөлкеми алымлары келди. Бул ҳаққында The San Diego Union-Tribune басылымы мәлим етти, деп жазады kun.uz басылымы.\nИзертлеўде 18 жастан жоқары 455 адам қатнасты. Буннан тысқары, анализге 1880 европалы егизек ҳәм афроамерика ямаса испан тамырларына ийе 1235 адам тексерилгенде алынған мағлыўматлар киритилген. Алымлар метаболизм (зат алмасыў) ушын әҳмийетли болған 700 бирикпе муғдары өзгериўин гүзеткен.\nАнықланыўынша, барлық топарларда парацетамол қабыллаў менен байланыслы нейростероид жынысый гормонлар кемейиўи гүзетилген. Бундағы унамсыз эффект организмниң гормонал дәрежеде 35 жыл қартайыўына тең болған, бул болса өз нәўбетинде плацента дисфункциясы ҳәм репродуктив қәбилетлердиң бузылыўына алып келеди. Бул, сондай-ақ, нерв системасы кеселликлерине алып келеди ҳәм ҳәмиле түсип қалыўы ямаса ҳәмиле раўажланыўында нуқсанлар қәўпин жоқарылатады.


QUR'ON VA SUNNAT (@quronvasunnat) - Пост #6059\n19 Jul 2018, 13:35 (397 дней назад)\nАЁЛ – ОНА АЛЛОҲНИНГ УЛУҒ НЕЪМАТИ\nАёлларга зулм қилиш хатари;\nПайғамбаримиз аёллар ҳақида нима дегандилар?\nАЁЛЛАРГА ЗУЛМ ҚИЛИШ ХАТАРИ:\nАёлларни ечинтириб хорлаш, уларга қўпол муомалада бўлиш, бузуқликлар ривожига ҳисса қўшиш Аллоҳнинг неъматларига куфр келтиришдан бошқа нарса эмас.\nАллоҳнинг неъматига кофир бўладиган кимсаларни эса, қаҳру ғазаб соҳиби бўлган Зот бу дунёда ҳам охиратда ҳам аламли азобларга гирифтор қилади.\nАллоҳ таоло барчамизни огоҳ этиб айтади:\n«Албатта иймон келтирган инсонлар ўртасида бузуқликлар ёйилишини истайдиган кимсалар учун дунёда ҳам охиратда ҳам аламли азоб бордир. Аллоҳ билур, сизлар билмассиз».\n(Нур сурасининг 19-ояти)\n«Аллоҳ бир шаҳарни (яъни Маккани) мисол келтирур: у тинч, сокин (шаҳар) эди, ҳар томондан ризқу рўзи бекаму кўст келиб турар эди. Бас, (қачонки) у (яъни, унинг аҳолиси) Аллоҳнинг неъматига куфр – ношукрлик қилгач, Аллоҳ у (шаҳар аҳолисига) бу «ҳунарлари» (куфру исёнлари) сабабли очарчилик ва қўрқув – нотинчлик балосини тотдириб қўйди».\n(Наҳл сураси, 112-оят)\nДемак, Аллоҳнинг неъматлари, жумладан аёллар-оналар қадрланмайдиган, аксинча уларни золимлар томонидан ечинтириб хорланадиган мамлакатга Аллоҳ таоло шу дунёнинг ўзидаёқ очарчилик ва нотинчлик каби улкан балоларни юборар. Ҳатто Маккаи мукаррамадек энг муқаддас шаҳар аҳолисига ҳам - Аллоҳнинг неъматларига куфр келтирган пайтлари - очарчилик ва нотинчлик балосини юборган экан, бошқа диёрларни қўяверасиз.\nОЧАРЧИЛИК дегани давлат ва халқ иқтисоди барбод бўлишидир.\nНОТИНЧЛИК эса қатағонлар, уруш-жанжаллар, мустамлакачи кучлар бостириб келиб ҳаммаёқни вайрон қилиши, террор балоси ва ҳоказо…\nАллоҳ Ўзи ночор аҳволда қолган мусулмон халқларга нажоту нусрат берсин.\nАдолатли Парвардигор ҳеч бир қавмга заррача зулм қилмайдиган Зот.\nБироқ, кўпчилик одамларнинг ўзларига ўзлари бало орттириб оладиган одатлари бор.\nАна шу балолардан бири ўзлари каби инсонларга золимлар тажовуз қилганини кўриб туриб, зулмни инкор қилмай ўтиб кетаверишларидир. Бу шундай балоки, зулм қаршисида сукут сақлаб турганларни ҳам уриб кетадиган балодир.\nАллоҳ таоло бу балодан ҳам огоҳлантириб қўйган:\n«Ҳамда сизлардан фақат золим кимсаларнинг ўзигагина етмай (балки барчага етадиган) балодан сақланингиз! Ва билингизки, албатта Аллоҳнинг азоби қаттиқдир».\n(Анфол сураси, 25-оят)\nРасули акрам Муҳаммад соллаллоҳу алайҳи ва саллам ҳам ўз умматларини огоҳлантириб айтадилар:\n«Аллоҳга қасам ичиб айтаман, яхшиликка буюринглар, мункар (ҳаром ва зулму туғёнлар)дан қайтаринглар, золимнинг икки қўлини қаттиқ тортиб зулмдан қайтаринглар, уни ҳаққа мажбуран итоат қилдиринглар, (хоҳласаю хоҳламаса) ҳақ билан чекланишга мажбур қилинглар! Агар шундай қилмасангизлар Аллоҳ сизларнинг бошингизга шундай азоб юборадики, ўшанда сизлар У Зотга дуо-илтижо қиласизлар, бироқ дуоларингиз қабул қилинмайди».\n(Абду Довуд, Термизий ва бошқа муҳаддислар ривоят қилганлар)\nПАЙҒАМБАРИМИЗ АЁЛЛАР ҲАҚИДА НИМА ДЕГАНДИЛАР ?\nДунёда аёлларни Расулуллоҳ соллаллоҳу алайҳи ва салламчалик ҳеч ким эъзозламаган.\nУ зотнинг бу борадаги суннатлари, ҳадиси шарифлари жуда ҳам кўп.\nҚуйида айримларини қисқа-қисқа тарзда эслаб ўтамиз:\n«Сизларнинг энг яхшиларингиз аҳли-оиласига яхши бўлганларингиздир. Мен сизларнинг ичингизда аҳли-оиласига энг яхши муомалада бўлган инсонман».\n(Имом Термизий ривоятлари)\n«Аёлларга яхшилик қилинглар…».\n(Имом Бухорий ва имом Муслим ривоятлари)\n«Эй Аллоҳ, мен икки заиф хилқат – етимлар ва аёллар ҳаққини жуда ҳам қаттиқ ҳимоя этишни истайман».\n(Имом Аҳмад ривоятлари)\nУшбу ҳадиси шариф шарҳида имом Муновий айтадилар:\n«Етимлар ва аёллар каби жуда ҳам заиф ҳолатда қоладиган инсонларга нисбатан Аллоҳ таолонинг инояти – ҳифзу ҳимояси кўпроқ бўлади, уларга зулм қилган кимсалардан Аллоҳ таоло интиқом олиши, уларга зулм қилганларга азоб бериши қаттиқроқ бўлади…».